Νταβίντ Σασόλι: «Η δημοκρατία κινδυνεύει, πρέπει να παρθούν δραστικά μέτρα κατά των λαϊκιστών, να τους αφήσουμε χωρίς κονδύλια» | Εφημερίδα η Εποχή\nΝταβίντ Σασόλι: «Η δημοκρατία κινδυνεύει, πρέπει να παρθούν δραστικά μέτρα κατά των λαϊκιστών, να τους αφήσουμε χωρίς κονδύλια»\nΚλάουντιο Τίτο |\n«Η δημοκρατία δεν κατακτάται μια για πάντα». Αντίθετα, η φιλελεύθερη δημοκρατία, όπως έγραψε ο Έρνστ Βόλφγκανγκ Μπεκενφέρντε ζει υπό "προϋποθέσεις που δεν είναι σε θέση να εγγυηθεί μόνο με την έννομη τάξη της. Η δημοκρατία απαιτεί μια κουλτούρα, μια κοινή ηθική". Μια «ηθική υποβάθμιση» διασχίζει την Ευρώπη και υπάρχει κίνδυνος να βλάψει τις δημοκρατικές βάσεις. Δεν πρόκειται επομένως για μια συνηθισμένη σύγκρουση, αλλά για ένα άλμα επιπέδου: μια πραγματική «επίθεση κατά της δημοκρατίας». Φθάνει να δούμε εκείνο το «κόκκινο νήμα» που αυτές τις μέρες συνδέει την πρόταση κατασκευής ενός τείχους κατά των μεταναστών και την απόφαση του Συνταγματικού Δικαστηρίου της Πολωνίας να απορρίψει την υπεροχή των ευρωπαϊκών συνθηκών έναντι των εθνικών νόμων.\nΑνάμεσα στους υπογράφοντες την επιστολή υπέρ της κατασκευής του τείχους είναι και η Πολωνία. Δεν βλέπετε ένα νήμα να ενώνει αυτές τις δύο υποθέσεις;\nΝαι, το βλέπω. Η απόφαση του πολωνικού Συνταγματικού Δικαστηρίου είναι ανησυχητική. Η υπεροχή των ευρωπαϊκών συνθηκών είναι αναμφισβήτητη. Εύχομαι να υπάρχει ακόμη η δυνατότητα να αποφευχθεί μια κρίση χωρίς επιστροφή. Παρά ταύτα πρέπει να είναι ξεκάθαρο ότι η υπεροχή του ευρωπαϊκού δικαίου επί του εθνικού δεν μπορεί να τεθεί υπό συζήτηση.\nΕπομένως, η Ένωση τι πρέπει να απαντήσει στη Βαρσοβία;\nΤο ευρωπαϊκό Κοινοβούλιο αντέδρασε με πολύ αποφασιστικό τρόπο. Η πρόεδρος Φον ντερ Λάιεν υπήρξε πολύ σαφής, όπως και ορισμένα κράτη μέλη. Θέλουμε όμως να έχουμε καθαρές κουβέντες και από τη σλοβάκικη προεδρία και από την προεδρία του Ευρωπαϊκού Συμβουλίου.\nΟι ευρωπαϊκές συνθήκες δεν προβλέπουν την αποπομπή. Όμως υπάρχει το άρθρο 7, το οποίο ουσιαστικά αναστέλλει την ένταξη στην ΕΕ. Πρέπει να ενεργοποιηθεί;\nΗ Ένωση έχει ήδη εκκινήσει τη διαδικασία ενεργοποίησης έναντι της Πολωνίας. Η Επιτροπή ασχολείται με μια διαπραγμάτευση με τις πολωνικές αρχές ακριβώς για τις θεμελιώδεις αρχές, η μη τήρηση των οποίων υπάρχει κίνδυνος να εμποδίσει την έγκριση του σχεδίου ανάκαμψης της Πολωνίας. Το Ευρωπαϊκό Κοινοβούλιο εργάστηκε για την υιοθέτηση του κανονισμού που συνδέει την εφαρμογή του προϋπολογισμού με την τήρηση του κράτους δικαίου: νομίζω ότι ήρθε η ώρα να αξιολογηθεί η συγκεκριμένη εφαρμογή.\nΗ Ευρώπη πρέπει να ξαναδεί εκ νέου την υπεράσπιση της δημοκρατίας;\nΗ δημοκρατία δεν κατακτάται μια για πάντα. Αντίθετα, η φιλελεύθερη δημοκρατία όπως έγραψε ο Έρνστ Βόλφγκανγκ Μπεκενφέρντε ζει υπό «προϋποθέσεις που δεν είναι σε θέση να εγγυηθεί μόνο με την έννομη τάξη της. Η δημοκρατία απαιτεί μια κουλτούρα, μια κοινή ηθική». Η προοπτική του θωρακισμένου φρουρίου υπάρχει κίνδυνος να περιθωριοποιήσει την Ένωση. Πλέον οι χώρες μας είναι συγκοινωνούντα δοχεία. Όπως μεταδίδεται ο ιός, έτσι μεταδίδονται ιδιότητες, δικαιώματα, εμπειρίες, τρόποι ζωής. Οικοδόμηση της Ευρώπης σημαίνει αύξηση της ποιότητας, που θα την κάνεις να γίνει κοινή κουλτούρα.\nΣτο μεταξύ, 12 χώρες πρότειναν την κατασκευή ενός τείχους κατά των μεταναστών. Ποιο συναίσθημα σας προκαλεί αυτό;\nΗ Ένωση δεν μπορεί να γίνει ένα φρούριο ενάντια σε φτωχούς ανθρώπους που δραπετεύουν από έναν πόλεμο, από την πείνα ή από άθλια καθεστώτα. Θα σήμαινε να απαρνηθούμε την ιστορία μας, την ταυτότητά μας ως ελεύθερο έδαφος, ως ανοιχτή, φιλόξενη κοινωνία. Η προστασία των συνόρων μας, ιδιαίτερα όταν απειλούνται από αυταρχικά καθεστώτα, είναι καθήκον έναντι των πολιτών μας, αλλά το να υψώσουμε τείχη ενάντια σε απελπισμένους ανθρώπους θα ήταν σαν να απαρνιόμασταν τις αξίες μας και να χάναμε την ανθρωπιά μας.\nΕίναι ένα καθυστερημένος τραμπισμός; Η ένωση κυριαρχισμού και εγωισμού;\nΌταν υπάρχουν εσωτερικές δυσκολίες υπάρχει πάντα η αναζήτηση του εχθρού. Κάποιες κυβερνήσεις θέλουν να μεγαλώσουν τον φόβο της κοινής γνώμης. Αλλά μετά πώς φαντάζονται ότι θα ζήσουν; Δεν μπορεί να υπάρξει ελευθερία μέσα στον φόβο.\nΤα τείχη εκτός από το να θυμίζουν τρομερά παραδείγματα του παρελθόντος, είναι και σε αυτή την εποχή το διακριτικό γνώρισμα των δικτατοριών.\nΤο '89 ήμουν στο Βερολίνο μαζί με πολλούς νέους και γκρέμιζα το τείχος που χώριζε την πόλη. Τώρα, μετά από 30 χρόνια, ακούω ευρωπαίους ηγέτες να προτείνουν να υψώσουμε νέα τείχη. Υπάρχει μια ηθική υποβάθμιση σε όλα αυτά που θέτει σε σοβαρό κίνδυνο τις αξίες της ευρωπαϊκής δημοκρατίας.\nΔεν βλέπετε και διακρίσεις ανάμεσα στα κράτη μέλη; Το τείχος θα πλήξει όποιον έχει θαλάσσια σύνορα, όπως η Ιταλία και η Ισπανία.\nΗ Ελλάδα είναι ανάμεσα στους υπογράφοντες, η οποία έχει περισσότερα θαλάσσια σύνορα παρά χερσαία. Η αλήθεια είναι ότι, μπροστά σε ένα τείχος, δεν εξαφανίζεται η μετανάστευση, αλλάζουν μόνο οι ρότες. Πρέπει να θεωρήσουμε τα εξωτερικά σύνορα ως σύνορα όλων και να εργαστούμε για κοινές λύσεις.\nΕίναι αρκετό να απορριφθεί η πρόταση ή πρέπει να υπάρξουν κυρώσεις;\nΕίναι μια πρωτοβουλία που πρέπει να απορριφθεί αποφασιστικά από τα θεμέλια της. Η μοναδική λύση είναι μια κοινή ευρωπαϊκή πολιτική που θα προστατεύει το δικαίωμα στο άσυλο και θα ρυθμίζει τις μεταναστευτικές ροές. Οι χώρες των συνόρων δεν είναι δυνατό να εγκαταλειφθούν μόνες στη διαχείριση αυτών των φαινομένων.\nΌμως, υπάρχει έκτακτη ανάγκη; Και η λύση είναι συμβατή με τις αρχές της ΕΕ;\nΔεν υπάρχει έκτακτη ανάγκη στο μεταναστευτικό ζήτημα. Οι έκτακτες ανάγκες αποκτούν αυτή τη μορφή όταν δεν υπάρχει βούληση να διαχειριστούμε μαζί κοινές πολιτικές λύσεις. Η κατασκευή τειχών δεν είναι μόνο αντίθετη με την αρχή της μη επαναπροώθησης στα σύνορα, που είναι θεμέλιος λίθος της Συνθήκης της Γενεύης και του Χάρτη θεμελιωδών δικαιωμάτων της Ευρωπαϊκής Ένωσης, αλλά είναι και αναποτελεσματική. Τα τείχη παρακάμπτονται, δεν είναι ποτέ λύση.\nΆρα χρειάζεται μια απόφαση ήδη του Συμβουλίου στα τέλη του μήνα;\nΕλπίζω ότι οι ηγέτες θα συζητήσουν πώς να ξεμπλοκάρουν το αδιέξοδο της κοινής πολιτικής μετανάστευσης και ασύλου. Επανακαθορίζονται ισορροπίες εξουσίας σε παγκόσμιο επίπεδο. Απολυταρχικά καθεστώτα στα σύνορά μας προκαλούν τη φιλελεύθερη δημοκρατία. Προσπαθούμε να αποδείξουμε ότι δεν είναι αποτελεσματικό. Η συμβολική δύναμη μιας κοινής πολιτικής μετανάστευσης, αυτό που ζητά το Ευρωπαϊκό Κοινοβούλιο εδώ και χρόνια, θα προέβαλε την εικόνα μιας Ευρωπαϊκής Ένωσης ισχυρής, ενωμένης και με αυτοπεποίθηση.\nΗ συνέντευξη δημοσιεύτηκε στις 8 Oκτωβρίου 2021 στην εφημερίδα «La Repubblica»\nΚλάουντιο Τίτο O Κλάουντιο Τίτο είναι ανταποκριτής της εφημερίδας «La Repubblica». Περισσότερα Άρθρα


Τρείς συμπεριφορές ιερέων (Γράφει ο Θανάσης Γερμανίδης) – ΗΧΏ Φλώρινας\nΑ) Τρείς συμπεριφορές ιερέων\n1. Ο Επίσκοπος Κυθήρων απευθυνόμενος στο εκκλησίασμα είπε το παρακάτω εξωφρενικό και απαράδεκτο: “Να μην εμβολιαστείτε γιατί τα εμβόλια είναι φτιαγμένα από νεκρά έμβρυα εκτρώσεων…” Επενέβει ο εισαγγελέας και καλά έκανε. Αλλά αν ισχύει αυτό είπε ο ιερέας, πόσες εκτρώσεις πρέπει να γίνουν για να φτιαχτούν δισεκατομμύρια εμβολίων; Άντε μετά να καταλάβεις τον μηχανισμό των Αντικυθήρων.\n2. Ο έτερος απλός παπάς σε εκκλησία στον νομό Μεσσηνίας έκανε παρατηρήσεις σε εκκλησιαζόμενους που δεν φορούσαν μάσκα και τους ζήτησε να απομακρυνθούν από τον ιερό ναό. Αυτοί δεν υπακούουν αλλά ο παπάς υψώνοντας τη φωνή του, τους πετάει έξω. Σωστός ο παπάς…\n3. Είμαι σε βαφτίσια στον Πολυπόταμο (στις αρχές της πανδημίας). Στην είσοδο του ναού ο παπάς έβαλε μια χάρτινη πινακίδα: “Να εισέρχεσθε με μάσκα“. Σίγουρα υπάρχουν πολλές θετικές στάσεις ιερέων για το θέμα του κορωνοϊού και λίγες που μπερδεύουν την πίστη με την επιστήμη. Και μας χρειάζεται η ανοσία όχι οι ανοησίες…\nΒ) Οι επιστήμονες και δημοσιογράφοι όταν αναφέρονται στην πανδημία λένε: “Πρέπει να αποκτήσουμε ανοσία αγέλης“. Το “αγέλης” είναι εντελώς άστοχο, διότι οι άνθρωποι δεν συνιστούν αγέλη στο ζωικό βασίλειο. Το σωστό είναι “ανοσία κοινότητας”. Αγέλη είναι πλήθος ζώων του ιδίου είδους που ζουν και μετακινουνται μαζί, λέμε π.χ. αγέλη λύκων, αγέλη ελεφάντων κλπ.\nΥΓ1: Στα νιάτα μου (δεκαετίες του ’50, του ’60, του ’70) θυμάμαι ότι στο χωριό μου (Τροπαιούχος), κάθε οικογένεια είχε αγελάδες, μία, δυό, τρεις, για να μπορεί να εξασφαλίσει το γάλα, το τυρί και το κρέας από τα μοσχάρια. Είχαν και δυο βόδια αρσενικά που τα χρησιμοποιούσαν για όργωμα και για να τραβούν το κάρο. Είχαν και γαϊδούρια και άλογα, πολύ χρήσιμα ζώα για τις δουλειές των αγροτοκτηνοτρόφων. Τότε υπήρχε ο αγελαδάρης, κάτοικος του χωριού, ο οποίος συγκέντρωνε τις αγελάδες και τα βόδια των κατοίκων και τα βοσκούσε όλα για έναν χρόνο, με συγκεκριμένη αμοιβή για κάθε ζώο. Τότε δεν υπήρχε κορωνοϊός, αλλά είχαμε την αγέλη αυτών των ζώων.\nΥΓ2: Η έννοια “αγελαδάρης” είχε υποτιμητικό χαρακτήρα – αδίκως διότι ήταν μια τίμια δουλειά. Ίσως γιατί αγελαδάρηδες αναλάμβαναν οι πιο φτωχοί.\nΥΓ3: Από το 2010 (αρχή μνημονίων) και μέχρι σήμερα και βάλε (2021, 2022), οικονομικά διανύουμε περιόδους “ισχνών αγελάδων” (οικονομικής δυσχέρειας)\nΥΓ4: Σε αυτούς τους μήνες του εγκλεισμού, αυξήθηκαν τα φαινόμενα ενδοοικογενειακής βίας, την βία υφίστανται βεβαίως οι γυναίκες. Οι άντρες είναι τα αφεντικά και η αρρωστημένη βρωμοψυχή τους, τους επιτρέπει να βιαιοπραγούν κατά των συζύγων τους. Και δεν είναι μόνο η χειροδικεία. Είναι και φραστικές ύβρεις – προσβολές – υποτιμήσεις. Η ενδοοικογενειακή βία είναι αδίκημα και οι γυναίκες μπορούν να την καταγγείλουν στην αστυνομία. Είναι ποινικό αδίκημα. Όμως στις περισσότερες περιπτώσεις φοβούνται. Πως να χαρακτηρίσουμε αυτούς τους υπεράντρες; Αν γράψω αχαρακτήριστοι σημαίνει ότι δεν υπάρχει χαρακτηρισμός για να αποδώσει τη συμπεριφορά τους – κάποιες λέξεις με παρακάλάνε να τις χρησιμοποιήσω. Αχρείοι, δειλοί, άνανδροι, ανήθικοι, αλήτες. Βάλτε κι εσείς ένα ακόμη π.χ. κτήνοι.\n← Αλήθειες και ψέματα – ΥπερΗΧΩγράφημα\nΤο μυστικό της χρυσοθηρίας (Γράφει ο συγγραφέας-ερευνητης Ιωάννης Ευθυμιάδης) →


Δημόσια διαβούλευση για νέο σ/ν: Τι αναφέρει για την αναδιάρθρωση\nΣάββατο 13 Φεβρουαρίου 2021 13:06\nΟ Υφυπουργός Πολιτισμού και Αθλητισμού Λευτέρης Αυγενάκης θέτει σε δημόσια ηλεκτρονική διαβούλευση, σήμερα 12.2.2021, ημέρα Παρασκευή το σχέδιο νόμου με τίτλο «Αναμόρφωση θεσμικού πλαισίου της Επιτροπής Επαγγελματικού Αθλητισμού, διατάξεις εναρμόνισης με ολιστική μελέτη FIFA-UEFA για το ποδόσφαιρο και την Ελληνική Ποδοσφαιρική Ομοσπονδία, αναδιάρθρωση επαγγελματικών κατηγοριών ποδοσφαίρου και λοιπές τροποποιήσεις της αθλητικής νομοθεσίας». Στο πλαίσιο αυτό καλείται κάθε κοινωνικός εταίρος και κάθε ενδιαφερόμενος να συμμετάσχει στη διαβούλευση καταθέτοντας τις προτάσεις του για τη βελτίωση των προτεινόμενων ρυθμίσεων.\nΟι πάροχοι της περ. β` της παρ. 1 παρακρατούν ποσοστό πέντε τοις εκατό (5 %) από το αντάλλαγμα που οφείλουν να καταβάλουν στη διοργανώτρια Αρχή για την παραχώρηση σε αυτούς των αδειών της περ. α` της παρ. 2, το οποίο καταβάλουν απευθείας στην Ε.Π.Ο. ταυτόχρονα με τις καταβολές προς τη διοργανώτρια Αρχή και σε αντιστοιχία με κάθε μία από τις καταβολές αυτές.


Παιδόπολη «Άγιος Γεώργιος Καβάλας» - Αγορά εξοπλισμού - Ίδρυμα Σταύρος Νιάρχος\nΠαιδόπολη «Άγιος Γεώργιος Καβάλας»\nΗ δωρεά περιλαμβάνει την αγορά ξενοδοχειακού εξοπλισμού και ηλεκτρικών συσκευών.\nΗ Παιδόπολη «Άγιος Γεώργιος Καβάλας» ιδρύθηκε το 1947. Αποτελεί νομικό πρόσωπο δημοσίου δικαίου και υπάγεται στην 4η Υγειονομική Περιφέρεια Μακεδονίας και Θράκης. Διοικείται από πενταμελές Διοικητικό Συμβούλιο, το οποίο ορίζεται από τον Υπουργό Υγείας & Κοινωνικής Αλληλεγγύης.\nΣκοπός του Κέντρου είναι η περίθαλψη, μόρφωση και εκπαίδευση παιδιών που είναι απροστάτευτα και στερούνται οικογενειακής φροντίδας. Το Κέντρο φιλοξενεί σήμερα 14 κορίτσια, ηλικίας 6 έως 21 ετών.


ΚΙΝΑΛ: Οχι στις Πρέσπες-Έκτακτο συνέδριο τον Μάρτιο - Press Publica | Δημοσιογραφία για το δημόσιο συμφέρον\nΑρχική Pressroom Πολιτική ΚΙΝΑΛ: Οχι στις Πρέσπες-Έκτακτο συνέδριο τον Μάρτιο\nΚΙΝΑΛ: Οχι στις Πρέσπες-Έκτακτο συνέδριο τον Μάρτιο\nΤην απόφασή της να καταψηφίσει τη Συμφωνία των Πρεσπών ως επιζήμια για τα εθνικά συμφέροντα επιβεβαίωσε σήμερα ομόφωνα η Κοινοβουλευτική Ομάδα του Κινήματος Αλλαγής.\nΚατά την εισαγωγική τοποθέτησή της στη συνεδρίαση της Κ.Ο., η κ. Γεννηματά υπενθύμισε ότι το ΚΙΝΑΛ έχει ξεκαθαρίσει ότι θα καταψηφίσει τη Συμφωνία των Πρεσπών. «Πιστεύουμε ότι δεν εξυπηρετεί τα εθνικά συμφέροντα, γιατί, αντί να κλείνει πληγές του παρελθόντος, ανοίγει καινούργιες. Δημιουργεί τον κίνδυνο ενίσχυσης του αλυτρωτισμού στο μέλλον. Και το χειρότερο. Όχι μόνο δεν προηγήθηκε εθνική συνεννόηση και διάλογος για ένα τόσο σοβαρό ζήτημα, αλλά η κυβέρνηση εργαλειοποιεί αυτή τη συμφωνία, με στόχο την εξυπηρέτηση στενά κομματικών συμφερόντων. Κανείς, όμως, δεν έχει δικαίωμα να διχάσει ξανά τον ελληνικό λαό. Ενωμένοι οι Έλληνες μπορούμε να πάμε την Ελλάδα μπροστά» τόνισε η πρόεδρος του ΚΙΝΑΛ.\nΗ ίδια υποστήριξε ότι η στάση του Θανάση Θεοχαρόπουλου να υπερψηφίσει τη Συμφωνία, εξ αντικειμένου υπηρετεί τον κ. Τσίπρα και τους σχεδιασμούς του και δεν μπορεί να γίνει αποδεκτή, γι’ αυτό ο πρόεδρος τη ΔΗΜΑΡ τέθηκε εκτός Κοινοβουλευτικής Ομάδας. «Δεν είχαμε θέσει θέμα κομματικής πειθαρχίας, αλλά ζήτησα στάση ευθύνης με σεβασμό απέναντι στον κόσμο της παράταξης και στη συνοχή του προοδευτικού χώρου» είπε η Φώφη Γεννηματά. Όπως σημείωσε, ζήτησε «υπευθυνότητα, που είναι «ισχυρότερη» από την κομματική πειθαρχία. Γι’ αυτό και προειδοποίησα ότι, σε διαφορετική περίπτωση, θα υπάρξουν συνέπειες. Γι’ αυτό δεν μπορεί να υπάρχουν άνθρωποι στο Κίνημα Αλλαγής που θέτουν την προσωπική τους άποψη πάνω από τη θέληση των πολιτών και δεν κατανοούν ότι δεν πρέπει να στηριχθεί μια αδύναμη κυβέρνηση που συνεργάζεται ευθέως με τα υπολείμματα της ακροδεξιάς» ανέφερε η πρόεδρος του Κινήματος.\nΚατά την κ. Γεννηματά, το Κίνημα Αλλαγής δημιουργήθηκε από τη βάση, με συνιδρυτές 212.000 πολίτες και όχι ως ένωση ηγεσιών. «Πριν από περίπου έναν χρόνο ζήτησα καθαρή εντολή από τους πολίτες για να εγγυηθώ την ενότητα και την προοπτική της παράταξης, χωρίς βαρονίες και τιμάρια. Έκανα όλες τις αναγκαίες υπερβάσεις, ακόμη και παραχωρήσεις για να το διασφαλίσω. Το μήνυμα είναι σαφές και απευθύνεται προς όλους και προς πάσα κατεύθυνση. Δεν αποδέχομαι, όμως, και ποτέ δεν θα αποδεχθώ στρατηγικές που συγκρούονται με την απόφαση του Συνεδρίου μας για αυτόνομη πορεία της παράταξής μας. Είμαστε απέναντι και στον κ. Τσίπρα και στον κ. Μητσοτάκη. Αυτό απαιτούν και η συντριπτική πλειοψηφία των προοδευτικών πολιτών που μας στηρίζουν» τόνισε η Φώφη Γεννηματά.\nΑπευθυνόμενη στον κόσμο του ΠΑΣΟΚ «που παραμένει πάντα ο «κορμός» αυτής της προσπάθειας για τη μεγάλη κεντροαριστερά», η κ. Γεννηματά υπογράμμισε ότι «το ΠΑΣΟΚ είναι πάντα εδώ και πρωταγωνιστεί στη γέννηση του καινούριου. Δεν μπορούμε να πετύχουμε χωρίς το ΠΑΣΟΚ, αλλά ούτε μόνο με το ΠΑΣΟΚ. Φυσικά απευθύνομαι και στη ΔΗΜΑΡ και το ΚΙΔΗΣΟ, τις Κινήσεις για τη Σοσιαλδημοκρατία, την ΕΔΕΜ, όλες τις ως τώρα συνιστώσες του Κινήματος. Δεν διαγράφουμε κανέναν χώρο, τους θέλουμε όλους κοντά μας. Αλλά οι αποφάσεις θα παίρνονται πια ενιαία στο Κίνημα Αλλαγής και τα όργανα που θα εκλεγούν με ενιαίο τρόπο μέσα από τις δημοκρατικές διαδικασίες» ξεκαθάρισε η πρόεδρος του ΚΙΝΑΛ.\nΑπευθύνθηκε και προς τη βάση της παράταξης, στους ιδρυτές προοδευτικούς πολίτες, προκειμένου «να ενταχθούν δυναμικά και να στηρίξουν την προσπάθειά μας. Να δημιουργήσουμε μαζί τις προϋποθέσεις για να δώσουμε νικηφόρα τις πολιτικές μάχες που έχουμε μπροστά μας. Για να εγγυηθούμε την υπεράσπιση των δικαιωμάτων και της αξιοπρέπειας των πολιτών. Κι ας καταλάβει ο κ. Τσίπρας ότι θα συνεχίσει να τον ακολουθεί το στίγμα της συνεργασίας με την Ακροδεξιά και η στυγνότητα την οποία εφαρμόζει τις αντιλαϊκές πολιτικές όλα αυτά τα χρόνια. Όπως και ο κ. Μητσοτάκης, ότι εμείς θα σταθούμε ανάχωμα, βασικό εμπόδιο στο σχέδιο του για τη «δεξιά παλινόρθωση»» είπε στην Κ.Ο. του ΚΙΝΑΛ η Φώφη Γεννηματά.\nΠροηγούμενο άρθροΠάνω απο 10 οι νεκροί στη σύγκρουση και έκρηξη πλοίων στην Κριμαία\nΕπόμενο άρθροΒούτσης: Δεν υπάρχει ίχνος σκιάς περί μεθοδεύσεων και πραξικοπήματος


Αντιποίηση αρχής παραδέχεται ότι έκανε ο fake Επίτιμος Πρόξενος της Ρωσίας Κ.Γκαμπαερίδης – EVROS NEWS\nΜε μια τρίτη επιστολή του προς το Evros-news.gr, ο κ.Κωνσταντίνος Γκαμπαερίδης προσπαθώντας να δικαιολογήσει τα αδικαιολόγητα, παραδέχεται ουσιαστικά ότι επί χρόνια έκανε αντιποίηση αρχής, αφού επικαλείται τον τίτλο του Επίτιμου Προξένου της Ρωσικής Ομοσπονδίας, ακόμα μέχρι και τώρα στην πρώτη και την δεύτερη επιστολή που μας έστειλε. Κι επειδή του αρέσει να μας αποκαλεί evros-fake-news, είναι πλέον ξεκάθαρο με όσα θα διαβάσετε, ότι ο ίδιος είναι FAKE, δηλαδή ψεύτικος Επίτιμος Πρόξενος της Ρωσίας στην περιοχή μας.\nΑπάντηση του Κωνσταντίνου Γκαμπαερίδη στις πρωτοφανείς διαστρεβλώσεις του evros-fake-news.gr για την ελληνορωσική συνεργασία\n“Όταν πρόσφατα πρωτοδιάβασα την σειρά των ακραία δυσφημιστικών και αντιδεοντολογικών άρθρων εναντίον μου από το evros-fake-news, τα οποία ουσιαστικά στρέφονται κατά της ελληνορωσικής συνεργασίας, από το καλοκαίρι του 2017 μέχρι τις αρχές Ιανουαρίου 2018, δεν θα μπορούσα να φανταστώ τότε ότι θα έφτανε μία στιγμή που τα δημοσιεύματά του εναντίον μου θα φώτιζαν και θα εξηγούσαν πολλές απορίες.\nΗ πρώτη αποκάλυψη (μετά από την αυτοαποκάλυψη του κ. Πιτιακούδη με τον ισχυρισμό ότι αυτός είναι ο συγγραφέας των δυσφημιστικών και αντιδεοντολογικών άρθρων) ήταν ότι διετέλεσε υπάλληλος του Υπουργείου Εξωτερικών ως Διευθυντής Τύπου και Επικοινωνίας (για να αξιοποιήσει την πολύχρονη πείρα του ως αθλητικός συντάκτης) με προϊστάμενο Υπουργό του τον Ευάγγελο Βενιζέλο. Αυτό εξηγούσε και σε μεγάλο βαθμό την ρατσιστική αντιμετώπιση της ελληνορωσικής συνεργασίας και την εμμονή του να αναφέρει το θέμα της Κριμαίας κάθε λίγο και λιγάκι. Προφανώς ο κ. Πιτιακούδης από τότε επέλεξε να συμμετάσχει στον πόλεμο κατά της ελληνορωσικής συνεργασίας, θυσιάζοντας την πρόοδο του τόπου του.\nΕγώ δεν γνώριζα προσωπικά τον κ. Πιτιακούδη ούτε τη σχέση του με το evros-fake-news, ούτε ότι ήταν υπάλληλος στο ΥΠΕΞ, υφιστάμενος του Ευάγγελου Βενιζέλου, όταν έγραφα για τις ΜΚΟματικες ομάδες στο ΥΠΕΞ. Ήμουν ήπιος διότι δεν τα γνώριζα αυτά, επιβεβαιώνομαι διαρκώς όμως για τις σχέσεις του συγγραφέα των άρθρων και προβληματίζομαι μήπως φθάνουν και στο σημείο της εξαρτημένης συνεργασίας με εξωθεσμικές ομάδες.\nΗ δεύτερη αποκάλυψη ήταν το Προεδρικό Διάταγμα του Μαΐου 2016 το οποίο ανακαλεί το Προεδρικό Διάταγμα που με είχε αναγνωρίσει ως Επίτιμο Πρόξενο περίπου 15 μήνες πιο πριν. Ποτέ δεν με ενημέρωσε το ΥΠΕΞ αν και είχαμε επαφές και αλληλογραφία!!! Είναι εξαιρετικά ύποπτο ότι ο κ. Πιτιακούδης και «οι επαφές» του στο ΥΠΕΞ (με τις οποίες εξακολουθεί να κάνει «συνεννοήσεις» όπως ανέφερε), γνώριζαν για αυτό ενώ εγώ, ο άμεσα ενδιαφερόμενος, δεν ενημερώθηκα ποτέ. Και δεν ενημερώθηκα ποτέ επίσης για τη διαδικασία εκτελεστότητας του πρώτου Προεδρικού Διατάγματος, την διαπίστευσή μου, που ακολουθεί τη δημοσίευση του Προεδρικού Διατάγματος. Ποιος την παρεμπόδισε; Ήταν φανερό ότι κάποιοι εμπόδιζαν την έναρξη λειτουργίας του Επίτιμου Προξενείου (και όσων ακολουθούν τη λειτουργία του, όπως της ρωσικής Τράπεζας κλπ) αλλά τώρα αρχίζουν να αποκαλύπτονται.\nΓια 15 μήνες περίπου κάποιοι «πάγωσαν» την εφαρμογή ενός Προεδρικού Διατάγματος!!! Ποιοι μπορούν να κάνουν κάτι τέτοιο; Λόγω της επίσκεψης αντιπροσωπείας από την Αλεξανδρούπολη στην Κριμαία, που έγινε τον Φεβρουάριο του 2016 έγινε ανάκληση του πρώτου Προεδρικού Διατάγματος τον Μάιο του 2016; Κάτι παραπάνω φαίνεται ότι ξέρει ο κ. Πιτιακούδης αλλά πώς το ξέρει και από ποιους; Οι «επαφές» του κ. Πιτιακούδη «συνεννοήθηκαν» να προκαλέσουν ανάκληση του πρώτου Προεδρικού Διατάγματος ως εκδίκηση; Εκδικήθηκαν τον τόπο μας, την Αλεξανδρούπολη διότι πρώτα πρώτα πήγαμε να στηρίξουμε τους Έλληνες της Κριμαίας και να ξεκινήσουμε δράσεις αλληλοϋποστήριξης;\nΕίναι εξωφρενικό να υποστηρίζει ότι πήγαμε να κάνουμε εξωτερική πολιτική, πήγαμε στα πλαίσια διαπεριφερειακής συνεργασίας. Γνωρίζει ότι ο Ελληνισμός της Κριμαίας είναι κατά βάση Θρακιώτες; Μας ζητάει να παρατήσουμε τους συμπατριώτες μας; Για ποιόν λόγο; Κερδίζει ο Ελληνισμός από αυτή την εκδίκηση των «επαφών» και «συνεννοημένων» του κ. Πιτιακούδη; Την Κριμαία επισκέπτονται θεσμικοί εκπρόσωποι από την Γαλλία, Ιταλία, Γερμανία, Βουλγαρία και από άλλες ελληνικές πόλεις. Στο Ευρωκοινοβούλιο η Κριμαία πρόσφατα παρουσίασε μέχρι και τις ευκαιρίες για επενδύσεις.\nΗ Ρωσία δεν προσάρτησε την Κριμαία και δεν χρησιμοποίησε βία όπως ψευδώς διέδωσε ο κ. Πιτιακούδης, το ελεύθερο Δημοψήφισμα δεν είναι βία. Η Κριμαία από την εποχή των Τσάρων ήταν ρωσική περιοχή, την οποία ο Κρούτσεφ προσάρτησε στην Ουκρανία «με το έτσι θέλω», όταν διοικούσε τη Σοβιετική Ένωση. Η προσάρτηση της ρωσικής Κριμαίας στην Ουκρανία είναι προϊόν σοβιετικής ισχύος. Το Δημοψήφισμα που έγινε στην Κριμαία, στο οποίο πρωτοστάτησαν οι Έλληνες εκεί, εξέφρασε την συντριπτική επιθυμία του λαού να επαν-ενωθεί με τη Ρωσία. Το Κοσσυφοπέδιο που αποκόπηκε δόλια και βίαια (με στρατιωτική επέμβαση) από τη Σερβία είναι περίπτωση για την οποία δεν βλέπει κάτι κακό ο κ. Πιτιακούδης; Ο κ. Πιτιακούδης υποστηρίζει τις κυρώσεις κατά της Ρωσίας που προκάλεσαν το εμπάργκο στα αγροτικά προϊόντα της Ε.Ε.; Να το πει στους Έλληνες αγρότες.\nΤο Επίτιμο Προξενείο, όπως είναι γνωστό, δεν είναι διπλωματική εγκατάσταση (άλλωστε εγώ είμαι Έλληνας πολίτης), αλλά βοηθάει στη οικονομική, πολιτιστική και τουριστική ανάπτυξη της περιοχής όπου λειτουργεί, μέσω της ελληνορωσικής συνεργασίας. Τα ευεργετικά αποτελέσματα από την ίδρυσή του θα ήταν πολλά όπως η λειτουργία ρωσικής Τράπεζας, ώστε αφ’ ενός να μην κυριαρχεί η τουρκική Τράπεζα και αφ’ ετέρου οι πολίτες και επαγγελματίες της περιοχής ΑΜ-Θ να έχουν ένα πραγματικό στήριγμα για τις επιχειρήσεις και τα σπίτια τους. Ο κ. Πιτιακούδης και «οι επαφές» του τα σαμποτάρισαν όλα αυτά; Έτσι φαίνεται από όσα γράφει. Τώρα αρχίζουν να εξηγούνται όλα και να λύνονται οι απορίες για την παρεμπόδιση της ελληνορωσικής συνεργασίας σε όλους τους τομείς.\nΜετά από αυτές τις αποκαλύψεις το ουσιαστικό θέμα είναι ποια είναι η σχέση του κ. Πιτιακούδη: (1) Με αυτούς που δεν επέτρεψαν στον πρώην Πρωθυπουργό Αντώνη Σαμαρά να τηρήσει τον λόγο του απέναντι στον τόπο μας (δόθηκε σε εμένα κατά τη διάρκεια προεκλογικής επίσκεψής του στην Αλεξανδρούπολη … αλλά ήταν δέσμευση για την ανάπτυξη του τόπου μας) και (2) Με αυτούς που έχουν τέτοια ισχύ για να κρατούν «παγωμένο» για 15 μήνες ένα Προεδρικό Διάταγμα για το ίδιο θέμα και μετά να οδηγούν στην αναστολή του.\nΌλες αυτές οι επιθέσεις και οι υπονομεύσεις δεν θα σταματήσουν την ελληνορωσική συνεργασία, κυρίως τώρα που από την θέση του Συμβούλου του Κυβερνήτη της Αγίας Πετρούπολης έχω περισσότερες δυνατότητες να συμβάλλω στην ανάπτυξη των σχέσεων σε όλη την ελληνική επικράτεια”.\nΗ απάντηση του evros-news.gr στον επί χρόνια FAKE(ψεύτικο δηλαδή) όπως\nο ίδιος παραδέχεται, Επίτιμο Πρόξενο της Ρωσίας Κωνσταντίνο Γκαμπαερίδη\nΘέλω να ευχαριστήσω από καρδιάς τον κ.Κωνσταντίνο Γκαμπαερίδη για αυτή την επιστολή, που φυσικά δημοσιεύουμε αυτούσια. Καθώς και εκείνον ή εκείνους που την συνέταξαν και ενδεχομένως να τον συμβουλεύουν. Γιατί όχι απλά δικαιώνει απόλυτα όσα γράφουμε μήνες τώρα, αλλά και ΠΑΡΑΔΕΧΕΤΑΙ ΑΝΤΙΠΟΙΗΣΗ ΑΡΧΗΣ, ενώ εκφράζει απόψεις και κυρίως κάνει πράξεις επικαλούμενος την ιδιότητα του Επίτιμου Προξένου της Ρωσίας, που μπορούν να θέσουν σε κίνδυνο τις σχέσεις μας με την συγκεκριμένη χώρα. Γιατί είναι ξεκάθαρο ότι αγνοεί βασικούς διπλωματικούς κανόνες, νόμους, αρχές των σχέσεων που διέπουν τις χώρες μεταξύ τους, τις συμφωνίες που πρέπει να τηρούν και πολλά ακόμα.\nΟ κ.Γκαμπαερίδης στην πρώτη και την δεύτερη επιστολή του, μας εγκαλούσε ότι είμαστε evros-fake-news και διαστρεβλώνουμε τις ειδήσεις, επειδή από τον Μάιο του 2017 που λειτουργούμε ως ιστοσελίδα, γράφουμε ότι “αυτοαποκαλείται” Επίτιμος Πρόξενος της Ρωσίας στην περιοχή μας, ενώ ο ίδιος έχει την συγκεκριμένη ιδιότητα. Μας ανέφερε μάλιστα και το πρώτο ΦΕΚ του διορισμού του 24.3-2015. Αυτό προφανώς το γνώριζε για να το επικαλείται, αλλά το δεύτερο ΕΦΚ τον Μάιο του 2016 με το οποίο ΑΝΑΚΑΛΕΙΤΑΙ ο συγκεκριμένος διορισμός και το αποκαλύψαμε, υποστηρίζει πως δεν το γνώριζε. “Ποτέ δεν με ενημέρωσε το ΥΠΕΞ αν και είχαμε επαφές και αλληλογραφία”, τονίζει χαρακτηριστικά.\nΦυσικά άγνοια νόμου δεν δικαιολογείται και δεν μπορεί να το επικαλείται. Το γνωρίζει και αυτός και εκείνος που συνέταξε τις επιστολές.\nΑναρρωτιέται και το θεωρεί ύποπτο, πως ενώ αυτός δεν ενημερώθηκε, το ξέραμε εμείς και αφήνει τα γνωστά υπονοούμενα. Εμείς μπήκαμε στο ίντερνετ και την σελίδα του Εθνικού Τυπογραφείου και βρήκαμε το σχετικό ΦΕΚ, κάτι που μπορεί να κάνει και οποιοσδήποτε πολίτης και ενδιαφερόμενος. Τόσο απλό είναι.\nΠροσπαθώντας όμως να δικαιολογήσει τ’ αδικαιολόγητα, υποπίπτει σε μια τεράστια γκάφα. Μας ενημερώνει και παραδέχεται ότι ο διορισμός του τον Μάρτιο του 2015 δεν “ενεργοποιήθηκε” ποτέ και δεν ίσχυσε. “Δεν ενημερώθηκα ποτέ επίσης για τη διαδικασία εκτελεστότητας του πρώτου Προεδρικού Διατάγματος, την διαπίστευσή μου, που ακολουθεί τη δημοσίευση του Προεδρικού Διατάγματος. Ποιος την παρεμπόδισε; Ήταν φανερό ότι κάποιοι εμπόδιζαν την έναρξη λειτουργίας του Επίτιμου Προξενείου”.\nΆρα, σύμφωνα με όσα υποστηρίζει ο ίδιος, ποτέ δεν ήταν επίσημα και με βάση τους απαραίτητους διπλωματικούς και νομικούς κανόνες, Επίτιμος Πρόξενος της Ρωσικής Ομοσπονδίας στην περιοχή της Αλεξανδρούπολης και της Ανατολικής Μακεδομίας και Θράκης. Γιατί όπως τονίζει: “Για 15 μήνες περίπου κάποιοι «πάγωσαν» την εφαρμογή ενός Προεδρικού Διατάγματος!!!”.\nΕπομένως, δεν υπήρξε, ούτε απ’ τον Μάρτιο του 2015 που δημοσιεύθηκε το πρώτο ΦΕΚ ως τον Μάιο του 2016 που ανακλήθηκε, Επίτιμος Πρόξενος. Αυτός όμως και με τον συγκεκριμένο τίτλο εμφανίζονταν, αυτόν τον τίτλο επικαλούνταν σε πολλά έγγραφα που στέλνει ακόμα και μετά το 2016 σε διάφορους θεσμικούς φορείς, ενώ μέχρι και τώρα μοιράζει κάρτες με τον τίτλο, που αναφέρουν επίσης ΕΛΛΗΝΙΚΗ ΔΗΜΟΚΡΑΤΙΑ και έχουν πάνω το ελληνικό εθνόσημο. Κι έχουμε δεκάδες μαρτυρίες που το επιβεβαιώνουν αυτό. Συν φυσικά τις δυο προηγούμενες επιστολές του σε μας.\nΥποστηρίζει επίσης ότι: “Το Επίτιμο Προξενείο, όπως είναι γνωστό, δεν είναι διπλωματική εγκατάσταση (άλλωστε εγώ είμαι Έλληνας πολίτης), αλλά βοηθάει στη οικονομική, πολιτιστική και τουριστική ανάπτυξη της περιοχής όπου λειτουργεί”. Στην επίσημη σελίδα όμως της Πρεσβείας της Ρωσικής Ομοσπονδίας, αναφέρονται τα ΤΕΣΣΕΡΑ ΕΠΙΤΙΜΑ ΠΡΟΞΕΝΕΙΑ σε πόλεις της Ελλάδας, με διεύθυνση, τηλέφωνα και άλλες πληροφορίες.\nΤα πράγματα λοιπόν είναι ξεκάθαρα.\nΟ κ.Κωνσταντίνος Γκαμπαερίδης παραδέχεται ότι δεν ήταν ποτέ Επίτιμος Πρόξενος της Ρωσικής Ομοσπονδίας στην Αλεξανδρούπολη και την περιοχή. Άρα ήταν fake (ΨΕΥΤΙΚΟΣ-μαϊμού στην καθομιλουμένη) Επίτιμος Πρόξενος (επειδή κατηγορεί εμάς για fake ειδήσεις). Συνεχίζει όμως ακόμα και τώρα, όπως αποδεικνύεται στις δυο προηγούμενες επιστολές του, να υποστηρίζει ότι έχει τον συγκεκριμένο τίτλο και ρόλο, να τον επικαλείται σε e-mail και επιστολές προς θεσμικούς φορείς και να μοιράζει κάρτες, χρησιμιοποιώντας το όνομα της Ελληνικής Δημοκρατίας και το εθνόσημο της.\nΜας κατηγορεί ότι “σαμποτάρουμε” την τουριστική συνεργασία με την Ρωσία, όταν ο ίδιος στην πρώτη και την δεύτερη επιστολή του επικαλείται και υπερηφανεύαται ότι έφερε χιλιάδες Ρώσους τουρίστες που διαντυκτερεύουν στην Αλεξανδρούπολη τα τελετυταία χρόνια. Που να μην την “σαμποτάραμε” δηλαδή; Εκατομμύρια θα κατέκλυζαν την περιοχή μας.\nΌσο για τα υπόλοιπα που λέει αναφερόμενος στην Κριμαία, τους Έλληνες εκεί και ότι δεν πήγε τον δήμαρχο Βαγγέλη Λαμπάκη κάνοντας εξωτερική πολιτική αλλά διαπεριφερειακή συνεργασία παρασύροντας τον σε μια ΤΕΡΑΣΤΙΑ και ΕΠΙΚΙΝΔΥΝΗ ΔΙΠΛΩΜΑΤΙΚΗ ΓΚΑΦΑ, δείχνουν παντελή άγνοια διπλωματικών κανόνων, νόμων, διεθνών συνθηκών, δεσμεύσεων των χωρών, αλλά και του ρόλου ενός επίσημου θεσμικού οργάνου όπως ο δήμος Αλεξανδρούπολης και το Επιμελητήριο Έβρου.\nΤέλος, επειδή με κατηγόρησε ότι προσπάθησα να “σαμποτάρω” και την ίδρυση ρώσικης τράπεζας στην Αλεξανδρούπολη, ιδού ένα από τα ρεπορτάζ της εποχής του 2014 από εβρίτικη ιστοσελίδα, που δείχνει πως εγώ, ως Διευθυντής Τύπου και Επικοινωνίας του υφυπουργού Εξωτερικών Άκη Γεροντόπουλου (και όχι του Βενιζέλου όπως με… αναβάθμισε), “έθαβα” κάνοντας πόλεμο σε ένα τέτοιο ενδεχόμενο.\nΘα είχε ίσως ενδιαφέρον να γράψω όσα μας είχαν πει οι συγκεκριμένοι Ρώσοι επισκέπτες για τον κ.Γκαμπαερίδη σε εκείνη την συνάντηση, αλλά ας το αφήσουμε καλύτερα για μια άλλη φορά. Είναι πάντως η τελευταία που ασχολήθηκα μαζί του. Αν πιστεύει ότι έγραψα ψέματα και τον προσέβαλλα, ας κάνει καταγγελία όπως έγραψε στην πρώτη του επιστολή στο Πειθαρχικό συμβούλιο της ΕΣΗΕΑ της οποίας είμαι εδώ και δεκαετίες μέλος, αλλά και μηνύσεις ή αγωγές, όπως απείλησε σε συνάντηση με κοινό γνωστό μας. Για να πάμε στα δικαστήρια και εκεί να αποκαλυφθούν πολύ περισσότερα.\nΥ.Γ1: Με εκείνα τα χρήματα που το δικαστήριο αποφάσισε ότι πρέπει να επιστρέψει στην ΤΙΕΔΑ γιατί δεν δικαιούνταν να τα εισπράξει, άλλη μια φορά δεν πήραμε απάντηση από τον κ.Γκαμπαερίδη\nΥ.Γ2: Μετά και από τα σημερινά, ο δήμαρχος Αλεξανδρούπολης Βαγγέλης Λαμπάκης έχει σημαντικές ευθύνες που διατηρεί δίπλα του ως σύμβουλο τον κ.Κωνσταντίνο Γκαμπαερίδη και μάλιστα τον… επιβάλλει σε συναντήσεις με θεσμικούς φορείς.\nΑνησυχία και αγανάκτηση επικρατεί στους κόλπους των ντόπιων ψαράδων, εξαιτίας…


Ιουλίου 2012 - Tante Kiki\nΜπισκότα Langues de chat... τα μπισκοτάκια του παγωτού κι ένα βραβείο\nΚαλησπέρα σας... τελευταία ανάρτηση του Ιούλη σήμερα... το καλοκαίρι βαδίζει προς το τέλος του. Ας το εκμεταλλευτούμε κι ας το απολαύσουμε στο έπακρο, με καλή παρέα, εκδρομούλες, καλοκαιρινές αλμυρές και γλυκές γεύσεις, παγωτά, χαλάρωση και ...λίγο τεμπελιά (χρειάζεται κι αυτή)!!\nΤα μπισκοτάκια που σερβίρουν με τα παγωτά τα ξέρετε;;;; Ρητορική η ερώτηση, μιας και είμαι σίγουρη ότι όχι μόνον τα ξέρετε αλλά τα λατρεύετε κιόλας!!! Κι εγώ από μικρή είχα τρέλλα μ' αυτά... τρέλλα σας λέω!!! Αφού είναι τα πρώτα μπισκότα που έφτιαξα, με τη συνταγή που σας δίνω σήμερα, όταν ακόμη ήμουν στις τελευταίες τάξεις του Λυκείου. Η συνταγή είναι από το περίφημο βιβλίο του Ν.Τσελεμεντέ, έκδοσης 1962!!! Και μην σκέφτεστε ...πονηρά, της μαμάς μου είναι το πρώτο βιβλίο μαγειρικής!!!\nΕγγύηση λοιπόν, αν και όχι πάντα γιατί ο Ν.Τσελεμεντές ήταν ένας καταπληκτικός σεφ αλλά ταυτόχρονα είχε και κάποιες συνταγές πολύπλοκες ή μάλλον όπου δεν έγραφε όλα μα όλα τα μυστικά για την επιτυχία τους... με αποτέλεσμα να με ...ταλαιπωρήσει στα νιάτα μου!!! Οκ, περασμένα ...ξεχασμένα!!! Τώρα πια, τον αντιμετωπίζω με απόλυτη ...αξιοπρέπεια, αν και ακόμα τον φοβάμαι λίγο!!! Θυμάμαι ακόμα τα πρώτα σοκολατάκια που είχα προσπαθήσει, περίπου δέκα χρόνια πριν, να φτιάξω... είχαν γίνει σαν ...σοκολατένια λαστιχάκια...χαχαχα Τελικά, βέβαια, οι προσπάθειες απέδωσαν, νομίζω, τουλάχιστον!!!!-:)))))))))))\nΑρωματικά, βουτυράτα, λεπτά, αφράτα όσο χρειάζεται αλλά και τραγανά όσο χρειάζεται... κι αν έχετε πρόχειρο το κορνέ σας φτιάξτε τα κανονικά ...μπαστουνάκια (εγώ δεν το είχα εκείνη τη στιγμή πρόχειρο και τα έφτιαξα με κουταλιές μ' ένα κουταλάκι του γλυκού). Απολαύστε τα με παγωτό ή χωρίς... δεν έχει σημασία...γιατί έτσι κι αλλιώς είναι νοστιμότατα και μοσχοβολιστά.\n3/4 φλ.τσ. μαργαρίνη ή βούτυρο\n3/4 φλ.τσ. ζάχαρη ψιλή*\n1 1/2 φλ.τσ. αλεύρι για όλες τις χρήσεις, κοσκινισμένο\n3 ασπράδια αυγών μεσαίων\nΣτο μπολ του μίξερ, χτυπάμε το βούτυρο με τη ζάχαρη, για 10 λεπτά ή έως ότου το μείγμα ασπρίσει και αφρατέψει.\nΠροσθέτουμε τα ασπράδια των αβγών και χτυπάμε το μείγμα ακόμα 2-3 λεπτά.\nΤέλος, προσθέτουμε το αλεύρι και χτυπάμε έως ότου μείγμα ομογενοποιηθεί.\nΠροσοχή, το μείγμα μας δεν είναι ζύμη αλλά ένα μείγμα λίγο πιο πηχτό από το κέικ.\nΤο βάζουμε σε κορνέ με στρογγυλό στόμιο και βγάζουμε μπαστουνάκια επάνω στη λαμαρίνα του φούρνου που την έχουμε καλύψει με αντικολλητικό χαρτί.\nΕάν δεν έχουμε κορνέ, μπορούμε να βγάλουμε μικρές κουταλιές με ένα κουταλάκι του γλυκού.\nΨήνουμε τα μπισκοτάκια μας που γίνεται πεπλατυσμένα (δεν μένουν φουσκωτά) για 8-10 λεπτά περίπου ή έως ότου ροδοκοκκινήσουν.\nΤα βγάζουμε από το φούρνο για να κρυώσουν και αφού τα αφήσουμε στο ταψί για 5 λεπτά.\nΜετά, με τη λάμα ενός μαχαιριού τα βάζουμε επάνω σε πυκνή σχάρα ή στο τραπέζι για να κρυώσουν εντελώς και να σκληρύνουν χωρίς να χάσουν το σχήμα τους.\nΤα διατηρούμε σε μεταλλικό ή γυάλινο κουτί μπισκότων που κλείνει αεροστεγώς.\n* Προσωπικά, ζάχαρη ψιλή βρίσκω μόνον στον Βασιλόπουλο στη Θεσσαλονίκη αλλά μπορούμε να βάλουμε την κανονική ζάχαρη στο multi και να την μετατρέψουμε σε ψιλή με λίγο χτύπημα!\nΚαι τώρα... πρέπει να ομολογήσω ότι το ξέχασα... ΕΥΧΑΡΙΣΤΩ ΠΟΛΥ την αγαπημένη μπλογκοφίλη Έρη από το υπέροχο μπλογκοσπιτάκι Captain Cook γιατί με σκέφτηκε και μου χάρισε το παρακάτω βραβείο και της ζητώ να με συγχωρέσει που άργησα να κάνω την ανάρτηση!\nΜετά από το βραβείο πρέπει να πω 7 τυχαία πράγματα για μένα αλλά και να το χαρίσω σε κάποιες μπλογκοφίλες...\n7 τυχαία πράγματα για μένα\n1- Τον τελευταίο καιρό, είμαι μάλλον κουρασμένη γιατί ξεχνάω πολύ εύκολα ενώ πριν δεν μου συνέβαινε.\n2- Σ' αυτές τις διακοπές θέλω να χαλαρώσω αν και δεν το πολυπιστεύω...\n3- Λατρεύω να διαβάζω\n4- Έχω να πάω σινεμά πολύ καιρό και τώρα θέλω να πάω να δω την ταινία "Ο σεφ και ο σεφ του".\n5- Λατρεύω το κολύμπι και τα ταξίδια με πλοίο.\n6- Με την κατάσταση που επικρατεί άρχισα να διαβάζω πολιτικοοικονομικά βιβλία προσπαθώντας να καταλάβω...\n7- Δεν είμαι ρομαντική ούτε τώρα το καλοκαίρι.\nΧαρίζω αυτό το βραβείο στα παρακάτω blogs\n1- στη Χρυσαυγή http://laxtaristessyntages.blogspot.gr/\n2- στην Κατερίνα http://kapaworld.blogspot.gr/\n3- στη Σωσώ http://para-kelsoscooks.blogspot.gr/\n4- στην Πέλα http://thatseat.blogspot.gr/\n5- στη Dark chef http://chefkang.blogspot.gr/\n6- στη Ζαμπία http://www.kitchenstori.es\n7- στην Αναστασία http://starhomecraft.blogspot.gr/\nΝα είστε καλά και να περνάτε καλά!!\nΑναρτήθηκε από Tante Kiki στις 4:00 μ.μ. 28 σχόλια:\nΜπατόν σαλέ με κεφαλογραβιέρα Μετσόβου και πέστο βασιλικού\nΚαλή σας μέρα! Σήμερα, προτελευταία μέρα του Ιούλη, είπα να ξεκινήσουμε την εβδομάδα με μια αλμυρή νοστιμιά μιας και είναι ένα ιδανικό σνακ για καλοκαιρινή εκδρομή, για την παραλία, για πάρτι αλλά και για ξαφνικές λιγούρες! Απλά, αλλά νόστιμα μπαστουνάκια, πανεύκολα στην παρασκευή τους, χωρίς απαιτήσεις μαγειρικής δεξιοτεχνίας ούτε και πείρας μπορούν να συνοδεύσουν ιδανικά τα καλοκαιρινά μας ντιπ... δοκιμάστε τα με το πατέ κόκκινης πιπεριάς που θα βρείτε ΕΔΩ και θα σας ενθουσιάσει ο συνδυασμός των γεύσεων. Φτιάξτε τα για το πάρτι του μικρού σας πρίγκιπα ή της μικρής σας πριγκίπισσας και ...σε χρόνο ρεκόρ θα αναρωτιέστε ...πού πήγαν! Μοσχοβολούν κυριολεκτικά και η αλήθεια είναι ότι τούτη τη στιγμή που γράφω τη συνταγή, μου "έχουν σπάσει τη μύτη" κι έτσι δεν μπόρεσα να αντισταθώ και έφαγα ...δύο!!!! Αυτά τα μπαστουνάκια θα σας "σέρνουν από τη μύτη" γι αυτό προσέξτε είναι άκρως ...επικίνδυνα με την ιδιαίτερη νοστιμιά τους και την επίγευση που αφήνουν στο στόμα... αυτή του πέστο βασιλικού.\nΗ συνταγή είναι προσαρμοσμένη από το βιβλίο "Μαγειρική για κορίτσια" των εκδόσεων "Ψυχογιός".\n60 - 80 γρ. καλαμποκάλευρο\n125 γρ. κρύα μαργαρίνη σε κυβάκια\n60 γρ. κεφαλογραβιέρα Μετσόβου ψιλοτριμμένη + λίγη ακόμη για το πασπάλισμα\n40 γρ. κεφαλοτύρι ψιλοτριμμένο (π.χ. Πεκορίνο Αμφιλοχίας)\n1 αβγό ολόκληρο + 1 κρόκο (από αβγά μεγέθους L)\n2 κ.σ. σάλτσα πέστο βασιλικού *\n1 πρέζα αλάτι**\nΚοσκινίζουμε και τα δύο άλευρα και ρίχνουμε το αλάτι.\nΠροσθέτουμε τους κύβους της μαργαρίνης και ζυμώνουμε το μείγμα με τα ακροδάχτυλά μας έως ότου γίνει ένα μείγμα "ψιχουλιαστό".\nΠροσθέτουμε το τριμμένο τυρί και τα αβγά και ζυμώνουμε έως ότου έχουμε μια ζύμη μαλακή που δεν κολλάει στα χέρια.\nΒάζουμε τη ζύμη να ξεκουραστεί για 20 λεπτά στο ψυγείο.\nΎστερα, την ανοίγουμε σε φύλλο 28x23 εκατοστά με τον πλάστη (αν χρειαστεί αλευρώνουμε την επιφάνεια ανοίγματος του φύλλου) και το κόβουμε στη μέση.\nΚάθε κομμάτι το ισομοιράζουμε σε 15 μπαστουνάκια.\nΜπορούμε βέβαια να τα πλάσουμε με τα χέρια μας αλλά ο πρώτος τρόπος είναι πολύ πιο γρήγορος κι εύκολος.\nΤο μόνο που χρειάζεται να προσέξουμε είναι να είναι το φύλλο ισόπαχο παντού.\nΚαλύπτουμε μια λαμαρίνα φούρνου με αντικολλητική επιφάνεια σιλικόνης ή αντικολλητικό χαρτί και τοποθετούμε επάνω τα μπαστουνάκια μας.\nΑλείφουμε με το ασπράδι αβγού που μας περίσσεψε και πασπαλίζουμε με λίγο ακόμη τυρί τριμμένο.\nΒάζουμε στο φούρνο για 12-15 λεπτά ή έως ότου ροδίσουν.\nΒγάζουμε τη λαμαρίνα από το φούρνο, τα αφήνουμε για 5 λεπτά να κρυώσουν και μετά τα μεταφέρουμε σε σχάρα για να κρυώσουν πιο εύκολα, χωρίς να νοτίσει η κάτω πλευρά τους.\n* Αντί για πέστο βασιλικού μπορούμε να χρησιμοποιήσουμε πέστο ρόκας (θα το βρείτε ΕΔΩ) ή πέστο μαϊντανού (θα το βρείτε ΕΔΩ) ή πατέ κόκκινης πιπεριάς (θα το βρείτε ΕΔΩ).\n** Προσοχή στην ποσότητα του αλατιού που θα χρησιμοποιήσουμε. Εξαρτάται από το πόσο αρμυρά είναι τα τυριά και το πέστο που θα χρησιμοποιήσουμε. Για να μπορέσουμε να δοκιμάσουμε τη ζύμη καλό είναι να ακολουθήσουμε την εξής σειρά:\nΒάζουμε πρώτα τα τυριά και το πέστο.\nΔοκιμάζουμε πόσο αρμυρό είναι το μείγμα μας και προσθέτουμε το αλάτι, έχοντας κατά νου ότι θα τα πασπαλίσουμε και με λίγο ακόμη τυρί.\nΤέλος, προσθέτουμε τα αβγά και ζυμώνουμε.\n*** Η κεφαλογραβιέρα Μετσόβου που χρησιμοποίησα δεν είναι ένα τυρί αρμυρό, το κεφαλοτύρι αλλά και το πεκορίνο είναι πιο αρμυρά τυριά.\nΑναρτήθηκε από Tante Kiki στις 6:27 μ.μ. 27 σχόλια:\nΚαλή σας μέρα... Ο Ιούλιος τελειώνει... το καλοκαίρι προχωρά! Ας μη χάνουμε καιρό κι ας απολαύσουμε θάλασσα, νοστιμιές, χαλάρωση και παρέα με αγαπημένους!!! Ας απολαύσουμε διάβασμα στην παραλία ή στη βεράντα... έτσι για να ταξιδέψουμε λιγάκι ...έστω και νοερά.\nΣήμερα θα σας δείξω 2 βιβλία που διάβασα την προηγούμενη εβδομάδα κι ενθουσιάστηκα. Βέβαια, δεν έχουν καμμιά σχέση μεταξύ τους αλλά αυτό δεν νομίζω ότι είναι πρόβλημα...\n1- "Ό,τι μετράει στη ζωή" του Γιαν Γκόλντσταϊν Εκδόσεις Ωκεανίδα, 2005\nΗ ιστορία με δυο λόγια:\nΜια κοπέλα που πιστεύει πως δεν αξίζει πια να ζει.\nΜια γριά γυναίκα, η γιαγιά της, που της μένει ακόμα λίγη ζωή.\nΤι μπορούν να μάθουν η μια από την άλλη;\nΑπλά, τι θα πει εμπιστοσύνη κι ελπίδα, καθώς και το γέλιο και το κλάμα της ζωής.\n2- "Η μαγειρική των Περιστάσεων" του Θάνου Ποταμιάνου από τις εκδόσεις "ΕΣΤΙΑ".\nΗ επανέκδοση ενός βιβλίου που εκδόθηκε το 1943, λίγους μήνες πριν από την Aπελευθέρωση και τα Δεκεμβριανά. Ένα, σχεδόν ιστορικό βιβλίο που μοιάζει επίκαιρο λόγω της οικονομικής κρίσης αλλά που μας δείχνει τί ακριβώς συνέβαινε στην καθημερινή ζωή των Ελλήνων εκείνες τις δύσκολες εποχές.\nOπως έγραφε, τότε, ίσως, προφητικά ο Θάνος Ποταμιάνος «H μαγειρική των περιστάσεων είναι η μαγειρική των δύσκολων καιρών! Mια μαγειρική ιδιότυπη, πρωτότυπη, εκκεντρική, που δεν συγγενεύει με καμιά από τις γνωστές κουζίνες και που τις ξεπερνάει όλες σε πρωτοτυπία και σε σοφούς συνδυασμούς».\nΒιβλίο καλογραμμένο, καθόλου καταθλιπτικό (όπως ίσως θα πίστευε κάποιος) αλλά αντίθετα αισιόδοξο με τον τρόπο του, μιας και δείχνει την εφευρετικότητα των Ελλήνων που καταφέρνουν με ταπεινά και φτωχά υλικά να δημιουργούν νοστιμιές και να ξεπερνούν την δύσκολη καθημερινότητα. Προσωπικά το διάβασα μέσα σε χρόνο-ρεκόρ.\nΝα περάσετε όλοι μιαν υπέροχη Κυριακή κι από αύριο πάλι με συνταγούλα... αυτή τη φορά ...λίγο διαφορετική από τις άλλες!\nΑναρτήθηκε από Tante Kiki στις 10:28 π.μ. 20 σχόλια:\nΕτικέτες Βιβλία, ΔΙΑΦΟΡΑ, Ευχές, Φωτογραφίες\nΗ βασική συνταγή για το σιρόπι και το πάγωμα της γρανίτας και ... φτιάχνουμε ΓΡΑΝΙΤΑ ΚΑΦΕ\nΚαλημέρα κορίτσια πάμε για καφέ;;; Αλήθεια, μήπως προτιμάτε καφέ και δροσερό γλυκάκι μαζί;;; Κι όχι με ιδιαίτερες θερμίδες... Πρωί Σαββάτου σήμερα...κάτι θέλουμε... έτσι για να πούμε ότι χαλαρώνουμε.\nΒέβαια, και για το απογευματάκι να το κανονίσουμε πάλι εντάξει είναι ή για την Κυριακή... πάλι μας ταιριάζει! Θα μου πείτε... πάντα μας ταιριάζει η γρανίτα καφέ; Μια coffeemaniac όπως εγώ θα σας απαντήσει καταφατικά. Αλλά, γιατί να την πιούμε σε κάποιο καφέ και να μην την φτιάξουμε στην κουζίνα μας;;; Γιατί να μην την απολαύσουμε στη βεράντα μας;;;;\nΠροσωπικά, πριν 2-3 χρόνια έμαθα να φτιάχνω γρανίτα κι αυτό από την αδερφούλα μου όταν πρωτοέφτιαξε για την Ιωάννα μας... Προχθές, βέβαια, τυχαία ανακάλυψα μια σελίδα από κάποιο παλιό περιοδικό (του 2004... η Ιωάννα το αποκάλεσε " αρχαίο"!!!!!!) που είχε φωτό από τη διαδικασία και σας τη φωτογράφησα!\nΕλάτε, ας δούμε την τεχνική, που είναι ίδια για όλες τις γρανίτες (μερικές έχουν και ωμό ασπράδι αβγού μέσα αλλά εγώ το αποφεύγω γιατί το φοβάμαι... ίσως παράλογα, αλλά είμαι λίγο σχολαστική μ' αυτά, αφήστε που πολύ εύκολα νομίζω ότι μου μυρίζει αβγό!!!) και μετά ας φτιάξουμε τη γρανίτα καφέ για την απογευματινή χαλάρωση στη βεράντα!!!\nΕξ άλλου, ό,τι μαθαίνουμε, σ' αυτούς τους δύσκολους καιρούς που περνάμε, καλό είναι. Η γιαγιά μου έλεγε "μάθε τέχνη κι άστην κι αν πεινάσεις πιάστην"... λέτε να φτιάχνω γρανίτες ...εάν δεν έχω μαθήματα γαλλικών;;; -:)))))\nΤο σιρόπι της γρανίτας και η φωτό που σας έλεγα...\nΤο πάγωμα του σιροπιού και το χτύπημα στο multi και η γρανίτα καφέ\nΒΑΣΙΚΗ ΣΥΝΤΑΓΗ ΓΙΑ ΤΟ ΣΙΡΟΠΙ & ΤΟ ΠΑΓΩΜΑ ΤΗΣ ΓΡΑΝΙΤΑΣ\n1- Βράσιμο του σιροπιού\nΣε μια κατσαρόλα βάζουμε τη ζάχαρη και το νερό.\nΒάζουμε το σκεύος σε σιγανή φωτιά και ανακατεύοντας, αφήνουμε το σιρόπι να βράσει, μέχρι να σχηματιστούν στην επιφάνεια μεγάλες φυσαλίδες.\nΑπομακρύνουμε από την εστία της κουζίνας.\n2- Πάγωμα της γρανίτας\nΒάζουμε το μείγμα της γρανίτας σε σκεύος φαρδύ και με χαμηλά τοιχώματα.\nΣκεπάζουμε με διαφανή μεμβράνη το σκεύος.\nΓια να παγώσει καλά το μείγμα το αφήνουμε γύρω στις 3 ώρες στην κατάψυξη.\nΒγάζουμε από την κατάψυξη, κόβουμε το μείγμα σε κομμάτια με ένα μεγάλο μαχαίρι, αφού το χαράξουμε ή το σπάμε.\nΔεν χρειάζεται να ανησυχούμε γιατί κόβεται πολύ εύκολα ακόμη κι αν μερικά κομμάτια δεν κόβονται σωστά.\nΜετά βάζουμε τα κομμάτια της γρανίτας και τα χτυπάμε στο multi ή στο μίξερ έως ότου πολτοποιηθούν και μετά την ξαναβάζουμε στην κατάψυξη, στο ίδιο ή σε άλλο σκεύος.\nΌταν πρόκειται να την σερβίρουμε την ξαναχτυπάμε.\nΓια ευκολία μπορούμε να παγώσουμε το μείγμα της γρανίτας σε παγοθήκες έτσι ώστε να μην χρειάζεται να την σπάσουμε πριν την ξαναχτυπήσουμε.\nΓρανίτα καφέ, με ή χωρίς αλκοόλ...\n3 κοφτές κ.σ. στιγμιαίο καφέ (κανονική ή ντεκαφεϊνέ ή μείγμα των δύο)\n2 κ.γλ. λικέρ καφέ (προαιρετικά)\nΒάζουμε τη ζάχαρη με μισό λίτρο νερό και αφήνουμε το σιρόπι να κρυώσει.\nΔιαλύουμε τον καφέ σε 300 ml ζεστό νερό και τον αφήνουμε να κρυώσει.\nΑνακατεύουμε το σιρόπι με τον καφέ και ρίχνουμε το μείγμα σε ένα ανοξείδωτο χαμηλό σκεύος (π.χ. ταψί) ή το μοιράζουμε σε παγοθήκες για ευκολία και το αφήνουμε για 3 ώρες στην κατάψυξη.\nΎστερα βγάζουμε τη γρανίτα από το ψυγείο και την ξαναχτυπάμε.\nΕτοιμάζουμε τη σαντιγύ με το κονιάκ ή σκέτη.\nΜοιράζουμε τη σαντιγύ σε ποτήρια κι από πάνω σερβίρουμε τη γρανίτα με μια ροζέτα ακόμη σαντιγύ και πασπαλισμένη με τρούφα ή ξύσμα σοκολάτας.\nΝα έχετε ένα πανέμορφο και δροσερό Σαββατοκύριακο!\nΑναρτήθηκε από Tante Kiki στις 9:30 π.μ. 14 σχόλια:\nΕτικέτες ΓΛΥΚΕΣ ΣΥΝΤΑΓΕΣ, Παγωτά - Γρανίτες, Φτιάχνω στο σπίτι\n...το κέικ της Barbie!!\nΝαι, ναι καλά διαβάσατε!!!! Το σημερινό κέικ έχει την ιστορία του και αφιερώνεται στην κούκλα Barbie, την καλύτερη κουκλοφίλη της μεγάλης μου ανιψιάς, Ιωάννας αλλά προσφάτως και της μικρής που παρουσίασε τα πρώτα συμπτώματα της "Μπαρμπίτιδας"!!-:)))\nΑναρτήθηκε από Tante Kiki στις 9:30 π.μ. 30 σχόλια:\nΚαλημέρα σας!!! Τί κάνετε;; Πώς τα πάτε με τη ζέστη;;; Ελπίζω να προσέχετε!!! Σήμερα, θα ήθελα να σας κάνω μιαν ερώτηση: Όταν έχεις μιαν ανηψούλα που δεν τρώει, τί γίνεται;;; Και για να μην λέτε ότι σας ζορίζω... άντε, να σας πω εγώ που γνωρίζω το θέμα από πρώτο χέρι... βάζεις τη φαντασία σου να δουλέψει για να την κάνεις να φάει!!!!!\nΑναρτήθηκε από Tante Kiki στις 9:30 π.μ. 13 σχόλια:\nΧυλοπιτάκια με ωμή σάλτσα ντομάτας\n...μμμμμ! μυρίζει καλοκαίρι!!\nΚαλοκαίρι... εποχή χαλάρωσης αλλά και ζέστης που, πολλές φορές, είναι ανυπόφορη! Η επιθυμία για λιγότερες ώρες στην κουζίνα είναι πια πανταχού παρούσα, είτε αγαπούμε τη μαγειρική είτε όχι! Ο ουρανίσκος αποζητά τις δροσερές γεύσεις... αποζητά τη φρεσκάδα των καλοκαιρινών λαχανικών και φρούτων, αποζητά τη Μεσόγειο...\nΑναρτήθηκε από Tante Kiki στις 9:30 π.μ. 23 σχόλια:\nΕτικέτες ΑΛΜΥΡΕΣ ΣΥΝΤΑΓΕΣ, Ζυμαρικά, Λαχανικά\nΚατακόκκινος, λατρεμένος και πικάντικος όσο ακριβώς τον θέλουμε. Μπορούμε να τον χρησιμοποιήσουμε πάνω σε φέτες φρυγανισμένου ψωμιού μαζί με ελιές και αγγουράκι τουρσί ή απλά να τον χρησιμοποιήσουμε σαν άλειμμα για να ζωντανέψουμε τη γεύση ενός απλού σάντουιτς με ζαμπόν και κίτρινο τυρί. Μπορούμε όμως να τον προσθέσουμε σε μια κόκκινη σάλτσα που θα συνοδέψει κρέας, κοτόπουλο ή ζυμαρικά για να της χαρίσουμε μια ξεχωριστή προσωπικότητα. Με τον ένα ή τον άλλο τρόπο πάντως, φυλακίζουμε τη γλυκιά νοστιμιά της κόκκινης πιπεριάς Φλωρίνης σε γυάλινα βάζα, ερμητικά κλειστά...\n1 κιλό πιπεριές Φλωρίνης, ζεματισμένες και ξεφλουδισμένες\n4 κ.σ. ελαιόλαδο + 1-2 κ.σ. για κάθε βάζο που θα γεμίσουμε με το πατέ της ντοματοπιπεριάς.\n3 κ.σ. άσπρο ξίδι βαλσαμικό ή μηλόξιδο\nΒράζουμε νερό σε μια κατσαρόλα και ζεματίζουμε τις πιπεριές και τις ντομάτες.\nΜετά τις βουτάμε σε κρύο νερό και τις ξεφλουδίζουμε.\nΚόβουμε τις πιπεριές και τις ντομάτες σε κομμάτια και τις πολτοποιούμε στο multi.\nΑλείφουμε με ελαιόλαδο ένα ταψί και βάζουμε τον πολτό αυτό.\nΠροσθέτουμε το σκόρδο, το βασιλικό, τη ρίγανη, το αλάτι, την καπνιστή πάπρικα, τη ζάχαρη, το ελαιόλαδο, το ξίδι και ελάχιστο άσπρο πιπέρι.\nΒάζουμε το ταψί στο φούρνο για 45 λεπτά.\nΜετά, χαμηλώνουμε τη θερμοκρασία στους 140 βαθμούς Κελσίου κι αφήνουμε τον πολτό έως ότου μείνει χωρίς καθόλου υγρό.\nΒγάζουμε το ταψί από το φούρνο, γεμίζουμε αποστειρωμένα βαζάκια, προσθέτουμε 1-2 κ.σ. ελαιόλαδο ώστε να σκεπάζει την επιφάνεια του πατέ, τα σφραγίζουμε και τα τοποθετούμε ανάποδα μέχρι να κρυώσουν.\nΔιατηρούμε τα βαζάκια σε ξηρό, δροσερό και σκοτεινό μέρος για 2-3 μήνες.\nΓια να διατηρήσουμε αυτό τον πολτό για περισσότερο χρόνο, πρέπει απλώς να τον παστεριώσουμε.\n*Η γεύση του συγκεκριμένου πατέ είναι ήπια.\nΕάν θέλουμε μια πιο πικάντικη ή πιο έντονη γεύση προσθέτουμε τα μπαχαρικά που μας αρέσουν ή αυξάνουμε, ελαφρά, την ποσότητα των μπαχαρικών της συνταγής. Πρέπει να προσέξουμε όμως γιατί, εάν προσθέσουμε πολύ ρίγανη ή πολύ καπνιστή πάπρικα η γεύση του πατέ θα σκληρύνει και θα αφήνει πικρίλα στην επίγευση.\nΟ καλύτερος τρόπος για να "φέρουμε" τη γεύση στα μέτρα μας, είναι να δοκιμάζουμε για να βρούμε πώς ακριβώς μας αρέσει.\n**Μπορούμε επίσης να ψήσουμε στα κάρβουνα 2-3 πιπεριές που ανακατωμένες και πολτοποιημένες μαζί με τις άλλες να δώσουν τη γεύση του "καπνιστού" κι έτσι να αντικαταστήσουμε την καπνιστή πάπρικα που είναι ακριβή με την πιο φθηνή της εκδοχή την γλυκιά ή καυτερή πάπρικα.\nΦυσικά, μπορούμε να μην βάλουμε καθόλου πάπρικα, μιας και πρόκειται για πατέ πιπεριάς.\nΑναρτήθηκε από Tante Kiki στις 9:30 π.μ. 16 σχόλια:\nΕτικέτες ΑΛΜΥΡΕΣ ΣΥΝΤΑΓΕΣ, ΜΕΣΟΓΕΙΑΚΟ ΚΕΛΑΡΙ, Σάλτσες - Ντρέσινγκ - Ντιπ, Φτιάχνω στο σπίτι\nΚαλημέρα και καλή εβδομάδα... Σήμερα, θα ξεκινήσω λίγο διαφορετικά την εβδομάδα!!! Τί εννοώ;;;\nΘα σας πω αμέσως... κάθε Δευτέρα μου αρέσει να βάζω μια γλυκιά συνταγή... έτσι για να ξεκινάμε γλυκά την εβδομάδα μας. Σήμερα θα σας δώσω μια συνταγή γλυκιά, δροσιστική και υγιεινή... ιδανική για καλοκαιρινά πρωινά, για τα παιδιά αλλά και για μας τα "μεγάλα παιδιά" που, αν και Ιούλιος (κατακαλόκαιρο) συνεχίζουμε να ...βιαζόμαστε να πάμε στη δουλειά μας τις καθημερινές.\nΔεν σας έχω, λοιπόν, γλυκό αλλά γλυκό ρόφημα!!!\nΈνα ή μάλλον δύο milkshakes που είναι ένα πλήρες πρωινό και ταυτόχρονα ένα γρήγορο πρωινό, που μπορούμε να το ετοιμάσουμε το πρωί αλλά και από το προηγούμενο βράδυ στο ψυγείο δεν ...χάνει τη νοστιμιά του και που έχει, δυναμωτική σοκολάτα για τους μικρούς (HEMO) αλλά και καφέ για τους μεγάλους. Το μόνο αδύνατο σημείο του... οι θερμίδες αλλά ας μην ξεχνάμε ότι είναι ένα πρωινό γεύμα και κάποιες επιπλέον θερμίδες είναι απολύτως απαραίτητες για όλους...\nΦυσικά, δεν είναι υποχρεωτικό να το πιούμε μόνον το πρωί... και για ένα πάρτυ καλοκαιρινό (παιδικό ή μη) είναι μια ωραία, δροσιστική, νόστιμη λύση...\nΜε δυο λόγια... ένα ρόφημα που τα έχει όλα (εντάξει, και ...τις θερμίδες του!!!-:))\nΜilkshake βανίλια για μικρούς\n6 μπισκότα petits-beurre ή digestive\nΜilkshake μόκα για μεγάλους\n4 μπισκότα petits-beurre ή digestive\n1 μπάλα παγωτό καφέ\n1 κ.γλ. νουτέλα ή σιρόπι σοκολάτας\nΚαι για τα δύο ροφήματα ακολουθούμε την ίδια διαδικασία.\nΒάζουμε όλα τα υλικά στο multi, τα χτυπάμε και μόλις ομογενοποιηθούν τα βάζουμε σε ποτήρι με πολύχρωμα καλαμάκια και μερικά παγάκια (μην τα ψάχνετε στα δικά μου ποτήρια γιατί στις μικρές δεν βάζουμε παγάκια κι εγώ χειμώνα-καλοκαίρι πίνω ελάχιστα δροσερό νερό... "μου τη δίνουν" τα παγάκια, όπως θα έλεγε και ο Γκρινιάρης από τα Στρουμφάκια που τα λατρεύω!!!! χαχαχαχα).\nΠροσοχή: Επειδή κάποιοι από τους αναγνώστες, επισημαίνουν με mail ότι δεν μπορούν να αντιγράψουν τις συνταγές, ενημερώνω ότι όποιος θέλει να κρατήσει τις συνταγές του Tante Kiki μπορεί να το κάνει με δεξί κλικ, αφού έχει σκιάσει τα κείμενα και μετά "αντιγραφή - copy" ή με εκτύπωση της συνταγής από το κουμπί "PRINT FRIENDLY" που υπάρχει στο τέλος κάθε ανάρτησης, ΚΑΝΟΝΙΚΑ!\nΕάν αντιμετωπίζετε κάποιο πρόβλημα δεν έχετε παρά να μου το επισημάνετε με mail για να τακτοποιηθεί. Ευχαριστώ πολύ!\nΚΑΛΗ σας ΕΒΔΟΜΑΔΑ!!!\nΑναρτήθηκε από Tante Kiki στις 9:30 π.μ. 28 σχόλια:\nΕτικέτες Παιδί και διατροφή, Ροφήματα - Ποτά\nΚαλησπέρα και καλό βράδυ...\nΑκτή Ναυάγιο, Ζάκυνθος\nΚυριακή σήμερα! Μετά από μιαν όμορφη εκδρομούλα στο χωριό μου για μπάνιο, μόλις επέστρεψα κι επειδή και κάποιοι από σας, τους αγαπημένους μπλογκοφίλους, φίλους και αναγνώστες επιστρέψατε για να αρχίσει από αύριο μιαν ακόμη εβδομάδα καθημερινότητας, σκέφτηκα να σας δείξω μερικές όμορφες και χαλαρωτικές φωτογραφίες (όχι δικές μου) έτσι για να σας πω μια γλυκιά ΚΑΛΗΝΥΧΤΑ και να σας υποσχεθώ μια γλυκιά αλλά και υγιεινή αρχή της εβδομάδας μας, αύριο το πρωί!\nΠρώτα ένα βίντεο με τις ομορφότερες παραλίες της χώρας μας κι έπειτα ...\n...κάποιες άλλες λιγότερο ή περισσότερο μακρινές, πανέμορφες παραλίες...\nΚαλή σας νύχτα και καλή εβδομάδα!!!\nΠηγές: http://www.wildjunket.com - National Geographic - http://mytvmoments.com\nΑναρτήθηκε από Tante Kiki στις 11:37 μ.μ. 5 σχόλια:\nΈνα ψωμάκι με συνταγή προσαρμοσμένη στα "μέτρα" μας από συνταγή της Α.Μπαρμπαρίγου, χωρίς μαγιά. 'Οπως λέει η ίδια, ένα ψωμάκι που "ζυμώνουμε, ψήνουμε και τρώμε σε τρία τέταρτα της ώρας". Όπως προσθέτω εγώ, ένα ψωμάκι ιδανικό για καλοκαιρινές βουτιές στην διάσημη και πολυτιμημένη ελληνική, χωριάτικη σαλάτα. Ιδανικό συμπλήρωμα, σας διαβεβαιώνω... και εξακολουθώ να είμαι αμετανόητη για την επέλαση κάποιων ...θερμίδων μετά τις βουτιές...-:))))\nΑναρτήθηκε από Tante Kiki στις 1:56 μ.μ. 24 σχόλια:\nΣυνταγή για κοτοπουλάκι έχω καιρό να σας δώσω, έτσι δεν είναι;;; Πράγματι, πέρασα μια φάση "αντικοτοπουλική" που διήρκεσε μερικές εβδομάδες. Ούτε ζωγραφιστώ δεν ήθελα να το δω το κοτόπουλο!!\nΠαρόλα αυτά, η φάση πέρασε και σήμερα πήρα κοτόπουλο να μαγειρέψω και μάλιστα για να γιορτάσω το τέλος της φάσης...χαχαχαχα ετοίμασα και την αγαπημένη μου σάλτσα με ροκφόρ. Αν σας αρέσει το ροκφόρ, αυτή η σάλτσα είναι ένα ...όνειρο!!! Χωρίς υπερβολή... την ερωτεύτηκα από την πρώτη στιγμή που την αντίκρυσα να απλώνεται σαν ...γαλαζοπράσινη λίμνη επάνω σε ένα κοτοπουλένιο πιάτο που είχα παραγγείλει σε κάποιο εστιατόριο στο κέντρο της Θεσσαλονίκης. Από τότε, την έχω κάνει ...άπειρες φορές κι άλλες τόσες την έχω επαινέσει. Το μόνο σημείο που χρειάζεται προσοχή... το ροκφόρ ή μάλλον το μπλε τυρί που θα χρησιμοποιήσουμε γιατί αυτή είναι όλη της η νοστιμιά. Εάν είναι ένα μπλε τυρί που είναι λίγο πιο αρμυρό απ΄όσο θέλουμε θα πρέπει να μειώσουμε το αλάτι στο κοτόπουλο αν όχι θα πρέπει να βάλουμε το κανονικό αλατάκι.\nΠάντως, πιστέψτε με είναι πιάτο ιδανικό ακόμη και για επίσημο γεύμα... πραγματικό γκουρμέ. Για Κυριακάτικο φαγητό, ό,τι πρέπει!!! Συνοδέψτε το και μ' ένα αρωματικό ρυζάκι ή με απλές βραστές μικρές ολοστρόγγυλες πατατούλες και θα έχετε μια μοναδική εμπειρία γεύσης.\nΕλάτε στην κουζίνα μου να σας φιλέψω και να σας δείξω πώς θα το ετοιμάσετε και... μην ανησυχείτε... είναι πανεύκολο!!!!\n3 μπουτάκια ή 3 στηθάκια κοτόπουλου\nΑλάτι και τρίχρωμο πιπέρι\n1 κρέμα γάλακτος 250 ml light\n80 γρ. ροκφόρ ή άλλο μπλε τυρί\nΣε βαθύ αντικολλητικό τηγάνι βάζουμε 1 ποτήρι νερό, τη ρίγανη, αλατοπίπερο και τα μπουτάκια (ή τα στηθάκια) του κοτόπουλου.\nΑφήνουμε να βράσουν και από τις δύο πλευρές και όταν δούμε ότι το νερό τελειώνει προσθέτουμε το ελαιόλαδο.\nΑφού τελειώσει το νερό, αφήνουμε τα μπουτάκια να σοταριστούν στο ελαιόλαδο.\nΎστερα, τα βγάζουμε από το τηγάνι και τα τοποθετούμε στα πιάτα που θα τα σερβίρουμε.\nΣτο ελαιόλαδο και το ελάχιστο ζουμί που έχει απομείνει από το κοτόπουλο στο τηγάνι, προσθέτουμε την κρέμα γάλακτος, το τυρί κρέμα και το ροκφόρ σε κομματάκια και τα πολτοποιούμε εντελώς με ένα πηρούνι, προσεκτικά για να μην δημιουργήσουμε πρόβλημα στο αντικολλητικό τηγάνι.\nΑφήνουμε τη σάλτσα, σε σιγανή φωτιά για 4-5 λεπτά, έως ότου "δέσει" και γίνει παχύρρευστη και σερβίρουμε, όπως είναι ζεστή, επάνω στα κοτοπουλάκια και γύρω από αυτά.\nΓαρνίρουμε με κάποιο αρωματικό ρύζι ή με πατατούλες βραστές.\nΕτικέτες ΑΛΜΥΡΕΣ ΣΥΝΤΑΓΕΣ, Με ένα σκεύος, Πουλερικά, Στα γρήγορα...\nΤαξίδεψε από τη Νότια Αμερική και συγκεκριμένα τη Βραζιλία μέχρι την Ευρώπη με τον Χριστόφορο Κολόμβο τον 16ο αιώνα και έφτασε στην περιοχή της Δυτικής Μακεδονίας εκατό χρόνια αργότερα. Φλώρινα, Πρέσπες, Βέροια, Αριδαία, Κοζάνη υποδέχτηκαν τον καινούργιο, εξωτικό τότε, καρπό. Εκεί όμως που ευδοκίμησε η συγκεκριμένη πιπεριά και προσαρμόστηκε στις εδαφικές και κλιματολογικές συνθήκες, ήταν τα φημισμένα για την ευφορία τους χώματα της Φλώρινας, της γης των τεσσάρων λιμνών. Μέχρι το 1950, η κόκκινη πιπεριά σε σχήμα Δ είχε εξελιχθεί σε σημαντικό προϊόν της περιοχής. Το 99% του προϊόντος προοριζόταν για ξήρανση.\nΈχει αποδειχθεί επιστημονικά ότι οι πιπεριές Φλωρίνης είναι πλούσιες σε βιταμίνη C, που βοηθάει στη άμυνα του οργανισμού μας ενισχύοντας το ανοσοποιητικό μας σύστημα. Ειδικότερα η κόκκινη πιπεριά περιέχει υπερδιπλάσια ποσότητα βιταμίνης C απ’ ότι το πορτοκάλι. Επειδή σαν προϊόν ταιριάζει εύκολα σε διάφορα απλά καθημερινά πιάτα (ομελέτες, φαγητά φούρνου, σαλάτες και κρύα σάντουιτς), η συστηματική χρήση της εμπλουτίζει σημαντικά την διατροφική αξία των γευμάτων μας, χαρίζοντας στον οργανισμό μας τα απαραίτητα «πολεμοφόδια».\nΟι αγαπημένες πιπεριές Φλωρίνης, με το κατακόκκινο χρώμα που σου ανοίγει την όρεξη από τη πρώτη στιγμή που την αντικρίζεις, με την πλούσια, γεμάτη γλύκα σάρκα, προϊόν με ονομασία ΠΟΠ πια, έχουν χίλιες δυο όψεις... μαγειρεύονται με χίλιους δύο τρόπους για να μας χαρίσουν την υπέροχη γεύση τους. Παρέα με τα φαγητά, με αβγά, ψητές σε σαλάτα, τουρσί, βραστές ή τηγανιτές, λιαστές ή νωπές, αλλά και σε περίεργους συνδυασμούς όπως η μαρμελάδα κόκκινης πιπεριάς έχουν γίνει πια απαραίτητες στο ελληνικό τραπέζι και όχι μόνον γιατί τώρα πια εξάγονται και κατακτούν όλο και περισσότερες αγορές του εξωτερικού, σε όλο τον κόσμο.\nΚαι μετά απ' αυτές τις λίγες πληροφορίες για την διάσημη, πια, κόκκινη πιπεριά, ας δούμε πώς τις ψήνουμε και πώς τις ξεφλουδίζουμε εύκολα.\nΠροθερμαίνουμε το φούρνο της κουζίνας μας στους 200 βαθμούς Κελσίου.\nΒάζουμε μερικές πιπεριές, όσες θέλουμε, σε ένα ταψί καλυμμένο με αντικολλητικό χαρτί ή αλουμινόχαρτο, για να μην κολλούν και να μην λερώνεται το ταψί, αλλά κι έτσι να τις βάλουμε ...ρίχνοντας ελάχιστο νερό στο σημείο που έχουν κολλήσει ...ξεκολλούν αμέσως.\nΒάζουμε τις πιπεριές να ψηθούν για 10-15 λεπτά, παρακολουθώντας πότε θα μαλακώσει και γίνει πιο σκούρα η φλούδα τους.\nΜόλις ψηθούν από τη μία πλευρά, βγάζουμε το ταψί και γυρίζουμε τις πιπεριές κι από την άλλη πλευρά. Έτσι τις ψήνουμε γύρω γύρω.\nΜόλις είναι έτοιμες και καλοψημένες, βγάζουμε το ταψί από το φούρνο και περιμένουμε 1-2 λεπτά.\nΎστερα, τις βάζουμε προσεκτικά μέσα σε μια σακούλα τροφίμων, την οποία κλείνουμε καλά... γυρίζοντάς την πολλές φορές.\nΑφήνουμε τις πιπεριές να κρυώσουν έτσι κλειστές στη σακούλα.\nΜόλις κρυώσουν, τις βγάζουμε και τις ξεφλουδίζουμε πανεύκολα.\nΤραβούμε προσεκτικά το κοτσάνι τους και με ένα μαχαιράκι, που το ακουμπάμε επάνω στη πιπεριά και το σέρνουμε προς το βγαλμένο κοτσάνι, αφαιρούμε τους σπόρους.\nΎστερα, ανοίγουμε τις πιπεριές και τις ξεπλένουμε με νερό για να φύγουν τυχόν σπόροι και φλούδες που έχουν μείνει.\nΟι πιπεριές μας είναι έτοιμες, για χρήση.\nΠηγές: http://www.nline.gr - http://trans.kathimerini.gr\nΑναρτήθηκε από Tante Kiki στις 10:00 π.μ. 18 σχόλια:\nΜπισκότα Langues de chat... τα μπισκοτάκια του παγ...\nΜπατόν σαλέ με κεφαλογραβιέρα Μετσόβου και πέστο β...\nΗ βασική συνταγή για το σιρόπι και το πάγωμα της γ...\nΠίτα της τελευταίας στιγμής με λαχανικά και κατίκι...\nΠαγωτό cheese cake βανίλια και μόκα\nΓεμιστά ...λαδερά ή ορφανά\nΚαλησπέρα και καλό βράδυ με λίγο θάλασσα...\nPetits-beurre ... μα φυσικά... σπιτικά!\nΠολύχρωμες πιπεριές με αβγά στο φούρνο\nΚρουασανάκια με τυριά και τα γενέθλια της Βασιλικο...\nΜοσχαρίσια κεμπάμ με σουμάκ και δίχρωμο πουρέ χωρί...\nΣοκολατένιο κέικ ... και μια τούρτα για πάρτυ\nΜαριναρισμένα καλοκαιρινά λαχανικά με ψητή φέτα κα...\nTriffle με φρέσκα φρούτα κι ένα διαφορετικό σιρόπι...


΄Εγιναν τα αποκαλυπτήρια του νέου μνημείου στο Καζανάκι (photos) - e-thessalia.gr\n΄Εγιναν τα αποκαλυπτήρια του νέου μνημείου στο Καζανάκι (photos)\n18 Οκτωβρίου 2020, 18:23 18 Οκτωβρίου 2020\nΗ Τομεακή Επιτροπή Μαγνησίας του ΚΚΕ και το παράρτημα Βόλου της ΠΕΑΕΑ – ΔΣΕ, πραγματοποίησαν σήμερα εκδήλωση για το νέο μνημείο των εκτελεσμένων κομμουνιστών και αγωνιστών στο Καζανάκι. Στην εκδήλωση παρευρέθηκαν μέλη και φίλοι του ΚΚΕ και απόγονοι των εκτελεσμένων, τηρώντας όλα τα μέτρα προφύλαξης. Η εκδήλωση ξεκίνησε με χαιρετισμό του Θανάση Βογιατζή, προέδρου του Δ.Σ. παραρτήματος Βόλου της ΠΕΑΕΑ-ΔΣΕ ο οποίος μεταξύ άλλων ανέφερε ότι «το μνημείο είναι αφιερωμένο σε όλους αυτούς που νίκησαν τον θάνατο, για να θριαμβεύσει η ζωή. Που με την ηρωική τους δράση μέσα στις πιο αντίξοες συνθήκες αποτελεί πηγή έμπνευσης, κουράγιου, δύναμης, περηφάνιας αλλά και διδαγμάτων για την πάλη του σήμερα».\nΣτη συνέχεια το λόγο πήρε ο Τάσος Τσιαπλές, μέλος της Κεντρικής Επιτροπής του ΚΚΕ. Στην ομιλία του τόνισε μεταξύ άλλων:\n«Ένα μνημείο αντάξιο της θυσίας και της προσφοράς των 127 κομμουνιστών και αγωνιστών, που εκτελέστηκαν εδώ την περίοδο 1947-1949, ποτίζοντας με το αίμα τους τον βράχο του Σαρακηνού.\nΉταν το τίμημα που πλήρωσαν οι κομμουνιστές και λαϊκοί αγωνιστές που πρωτοστάτησαν στον αγώνα για την απελευθέρωση της χώρας μας απ’ τους ξένους φασίστες κατακτητές, αλλά που δε σταμάτησαν εκεί. Αγωνίστηκαν για να διώξουν και τους ντόπιους δυνάστες του λαού. Αμφισβήτησαν την εξουσία της αστικής τάξης. Στάθηκαν στην πρώτη γραμμή του αγώνα της εργατικής τάξης, διεκδικώντας να χτίσουν μια κοινωνία ελεύθερη, δίχως εκμετάλλευση, ανεργία, φτώχεια και πολέμους, μια κοινωνία σοσιαλιστική-κομμουνιστική».\nΠροηγούμενο ΆρθροΚορωνοϊός: 438 νέα κρούσματα – Στους 84 οι διασωληνωμένοιΕπόμενο ΆρθροΦιλ Κόλινς εναντίον Τραμπ: Δεν θέλει να ακούγεται τραγούδι του στις προεκλογικές συγκεντρώσεις του


Ιστορικό & Σύντομη δοκιμή: Stoeger M2000 | Αυτοάμυνα στο σπίτι\nHome→ΟΠΛΑ→ΟΠΛΑ - ΤΕΣΤ→Ιστορικό & Σύντομη δοκιμή: Stoeger M2000\n← Ανακατασκευή μαχαιριού με… κοπή νερού!\nΤο κυνηγετικό όπλο του Ναπολέοντα Βοναπάρτη →\nPosted on 24/10/2016 by Ραξής Επιτρόπου MEng\nΤη δεκαετία του ’80, μια εταιρεία στη… γνωστή γείτονα χώρα (την Τουρκία) αποφάσισε να εκμεταλλευτεί το ελαστικό νομοθετικό πλαίσιο που απολαμβάνουν οι ελεύθεροι επαγγελματίες / βιοτέχνες / βιομήχανοι στην περιοχή (για όσους γνωρίζουν, ανοίγεις ζαχαροπλαστείο χωρίς να διαθέτεις τουαλέτα για τους πελάτες και παίρνεις άδεια λειτουργίας – πού να δουν κρίση αυτοί οι άνθρωποι…) και να κάνει το αυτονόητο:\nΠήρε μια άκρως επιτυχημένη Benelli αδρανείας, την αντέγραψε και επιχείρησε να την προωθήσει στην παγκόσμια αγορά! Η Beretta αγοράζει την εταιρεία το 2002, τη μετονομάζει από Vursan σε Stoeger, ένα παλιό όνομα (από το 1924) που διατηρούσε για την παραγωγή φτηνών προϊόντων και λανσάρει στην αγορά την Stoeger M2000 αδρανείας, μεταξύ άλλων μοντέλων…\nΤο M2000 έγινε παγκόσμιο best seller, αφού διαφημίστηκε ως η Benelli του φτωχού, και όλοι ήθελαν μια Benelli. Αμέσως μετά όμως ήρθαν και τα πολλά παράπονα για βλάβες, εμπλοκές, δυνατό λάκτισμα κτλ. Η χαμηλή τιμή όμως διατήρησε τις πωλήσεις σε υψηλό επίπεδο.\nΣτη χώρα μας συχνά λανσάρεται ως “Beretta – Stoeger M2000”, αλλά τίποτα δεν θα μπορούσε να απέχει περισσότερο από την πραγματικότητα. Το γιατί θα το δούμε παρακάτω.\nΔεν είμαι λάτρης των όπλων αδρανείας. Αν και είναι δημοφιλείς καραμπίνες στην Ελλάδα, πάντα απαιτούν καλό κράτημα / σωστή επώμιση για να οπλίσουν. Και το ότι δεν λερώνουν το μηχανισμό με τη λειτουργία που έχουν, αν και αποτελεί πλεονέκτημα, με έβαζε πάντα σε σκέψεις για το αν τελικά απευθύνονται σε «τσαπατσούληδες» ιδιοκτήτες που βαριούνται να καθαρίσουν το όπλο τους.\nΜόλις έπεσε στα χέρια μου μια καινούρια Stoeger M2000 ενός φίλου και αναγνώστη, με 66εκ. κάννη και συνθετικά μέρη. Τρωγόμουν να τη δοκιμάσω, αφού ήταν ένα από τα πολλά όπλα που του είχα προτείνει ως καλές αγορές! Ο λόγος; Η εξευτελιστική τιμή για ένα κλώνο της Benelli: Με παζάρια ενδέχεται να κατέβει κάτω από 500 ευρώ, ιδιαίτερα τώρα που το νέο μοντέλο (Μ3000) ήρθε στην ελληνική αγορά – έστω και με μεγάλη καθυστέρηση…\nΜ2000: Ένα οπτικά εύπεπτο όπλο\nΤο Μ2000 προσφέρει πραγματικά πολλά, για σχετικά λίγα:\nΣχεδόν πλήρες σετ συσφίξεων (τσοκ), 4 συνολικά τύπου Beretta Mobil, με κύλινδρο, βελτιωμένο κύλινδρο, μισό και φουλ.\nΜηχανισμός σχεδιασμένος από τη Benelli.\nΈχουμε να κάνουμε με ένα 12άρι όπλο αδρανείας, με τον κλασικό μηχανισμό: Ένα σκληρό και κοντό ελατήριο συμπιέζεται από την δύναμη του πυροβολισμού και εκτινάσσει το κλείστρο προς τα πίσω. Το κλείστρο επανέρχεται με τη δύναμη ενός μακρύτερου και μαλακότερου ελατηρίου. Καθαρός μηχανισμός που δεν έρχεται σε επαφή με τα κατάλοιπα καύσης.\nΣύστημα μείωσης ανάκρουσης με απλό αλλά ελαστικό πέλμα στο κοντάκι.\nΗ συγκεκριμένη Μ2000 έχει συνθετικά κοντάκι και πάπια (ξυστός ή χειροφυλακτήρας).\nΗ κάνη είναι κλασικά από χρωμιομολυβδαινιούχο χάλυβα, χρωμιωμένη εσωτερικά, με μέτρια σε ποιότητα βαφή και τα στοιχεία πάνω της είναι «χτυπημένα».\nΤο εργοστασιακό βάρος ανακοινώνεται στα 3,050Kg.\nΗ ονομαστική διάμετρος του αυλού της κάννης είναι τα 18,3 – 18,4mm (ανάλογα με την πηγή), μια πολύ καλή διάσταση για όλα τα φυσίγγια, αφού κατά κανόνα δίνει σωστή συγκέντρωση και ταχύτητα χωρίς υπερβολικό λάκτισμα.\nΗ κάννη δεν αναγράφει bar πίεσης δοκιμής, ή κανένα άλλο στοιχείο για την αντοχή της, πέρα από το ότι είναι MAGNUM και κατασκευασμένη στην Τουρκία. Η προαναφερθείσα τουρκική νομοθεσία βλέπετε…\nΤο σχήμα του M2000 είναι απλοϊκό αλλά και εύπεπτο, ιδιαίτερα αν σας αρέσει το στυλ «μιλιταίρ». Η χαμηλή τιμή του όπλου φαίνεται στο εκ πρώτης όψεως μέτριο «βάψιμο» της κάνης, αλλά και στην (καλούτσικη) συναρμογή των μερών μεταξύ τους. Σκαλίσματα και ζωγραφιές δεν υπάρχουν. Όπως έχω αναφέρει πολλάκις και παλαιότερα όμως, δεν σκοτώνουν αυτά, αλλά ο σωστός συνδυασμός φυσιγγίου – τσοκ – κάννης. Τα πλαστικά μέρη φαίνονται γερά και ποιοτικά. Προτιμήστε τα σε σχέση με τις ξύλινες εκδόσεις – εκεί συνήθως τα ξύλα είναι άσχημα και χαμηλής ποιότητας.\nΣε αυτή την τιμή, σε καμία περίπτωση δεν περιμένουμε την συνοδεία πλαστικής βαλίτσας…\nΚάτι που δεν μου άρεσε ήταν η ανυπαρξία «αναμονών» για διόπτρα ή red dot. Είναι (βλακωδώς) παράνομα στην ψωροκώσταινα, αλλά αν με το καλό επιτραπούν κάποτε θα ψάχνουμε για ειδική βάση χωρίς λόγο, ή θα επισκεφτούμε οπλουργό. Δύο έτοιμες τρύπες με πάσο (ή 4 εγκοπές) στη βάση δεν κοστίζουν και τόσο – νομίζω!\nΤο ημιδιαφανές σκόπευτρο έπρεπε να είναι λίγο μακρύτερο για να είναι πιο φωτεινό.\nΟι φλάτζες αλλαγής κλίσης κοντακίου πραγματικά λάμπουν δια της απουσίας τους, και αναγκάζουν τον οποιοδήποτε σοβαρό χρήστη να ψαχτεί στον οπλοπώλη ή τον οπλουργό του, φυσικά με το αζημίωτο…\nΔεν υπάρχει έκδοση για αριστερόχειρες. Θα το καταλάβαινα λίγα χρόνια πριν, αλλά σήμερα με την αυτοματοποίηση των CNC εργαλειομηχανών, και με τους αριστερόχειρες να αποτελούν το 10% του παγκόσμιου πληθυσμού, πραγματικά δεν υπάρχει καμία δικαιολογία.\nΈχοντας διαβάσει αρκετά forum και τεχνικές συμβουλές από “ειδικούς” στα Μ2000, τα Stoeger είναι όπλα με καθαρή λειτουργία, αλλά προτιμούν να ρίχνουν καλά λαδωμένα. Όπως προτείνω πάντα, καλό είναι ο μηχανισμός να λαδώνεται με ένα πολύ λεπτό στρώμα λαδιού αυτοκινήτου – κάνει εξαιρετική δουλειά και μπορεί να αγοραστεί παντού…\nΜε μια λέξη: Αμφιλεγόμενη! Μπορεί σχεδιαστικά να είναι από τους πιο δοκιμασμένους μηχανισμούς παγκοσμίως, να χρησιμοποιείται (ως Benelli) ευρέως σε σχολές σκοποβολής, χώρους ενοικίασης κυνηγετικών όπλων του εξωτερικού, και όχι μόνο, αλλά το internet βρίθει από τα προβλήματα των Stoeger, σε βαθμό που οι ιδιοκτήτες τους να μοιράζονται πλέον στην ομάδα με τα αξιόπιστα και στην ομάδα με τα “σκάρτα” όπλα, και συνεχώς να επιχειρηματολογούν υπέρ της δικής τους άποψης…\n1. Κάποιοι ιδιοκτήτες Μ2000 διαμαρτύρονται ότι γεμίζει εύκολα αμυχές – δυστυχώς το διαπιστώσαμε.\n2. Το βάρος στα 3,050Kg (που κατά προσέγγιση επιβεβαιώσαμε με δική μας ζυγαριά) είναι σχετικά χαμηλό για ένα MAGNUM. Σίγουρα μιλάμε για κάτι καλό στο «περπατητό» κυνήγι.\n3. Το ζύγισμα είναι κάπως καλό, ενώ βοηθά και το χαμηλό βάρος. Επειδή είναι λιγάκι “μπροστόβαρο”, προτιμήστε την κοντή κάννη.\n4. Η σκανδάλη έχει κανονική διαδρομή, ενώ είναι εύκολη και πολύ ελαφριά στο τράβηγμα. Ο μηχανισμός σκανδάλης ενεργοποιείται στα 17Ν όπως μέτρησα, δηλαδή στο 57% του βάρους του όπλου. Αυτό μου έκανε απίστευτα θετική εντύπωση – μιλάμε για μια πρακτικά (σχεδόν) αγωνιστική σκανδάλη σε ένα όπλο χαμηλής τιμής που σε καμία περίπτωση δεν προϊδεάζει για κάτι τέτοιο! Αν δεν είναι τυχαίο γεγονός, οι γείτονες έκαναν εξαιρετική δουλειά στο μηχανισμό σκανδάλης! Σίγουρα πρόκειται για το πιο δυνατό σημείο του M2000.\n5. Η λαβή στο χειροφυλακτήρα είναι βολική για το μέσο χέρι.\n6. Το άνοιγμα του κλείστρου είναι απολαυστικά εύκολο, λόγω του μαλακού ελατηρίου.\n7. Όπως σε κάθε καραμπίνα αδρανείας, ο μηχανισμός είναι καθαρός. Και ο συγκεκριμένος λύνεται αρκετά εύκολα. Άριστα 10 και εδώ.\n8. Το λάκτισμα είναι σαφώς πιο δυνατό στις ελαφριές γομώσεις σε σχέση με τις σύγχρονες καραμπίνες αερίων, αφήνοντας ένα χαρακτηριστικό «τσίμπημα» στον ώμο. Σε βαριές γομώσεις μάλιστα τα πράγματα γίνονται αρκετά δυσάρεστα, κι αυτό είναι ίσως το πιο συνηθισμένο παράπονο που εκφράζουν οι ιδιοκτήτες του…\n9. Η MAGNUM θαλάμη των 76mm είναι πρόβλημα για όσους θέλουν να χρησιμοποιούν πολλά ατσάλινα σκάγια, αφού αυτά έχουν ιδιαίτερα μειωμένη ισχύ πυρός και κάποιες φορές “χρειάζεται” να βάζουμε τα SUPERMAGNUM των 89mm. Όπως και να έχει όμως, η κοντή θαλάμη δίνει καλύτερες συγκεντρώσεις, κι έτσι τα 76mm θεωρούνται από πολλούς πλεονέκτημα.\n10. Τα πλαστικά μέρη και η όλη εμφάνιση φωνάζουν ότι πρόκειται για ένα Heavy Duty όπλο, όχι όμως και η τιμή, ούτε και τα σχόλια των ανά την υφήλιο δυσαρεστημένων ιδιοκτητών… Η μηχανουργική κατεργασία του όπλου είναι αξιοπρεπέστατη – για την τιμή του – αλλά φαίνεται πως η μεταλλουργία, οι επιστρώσεις και οι ανοχές σε επιμέρους εξαρτήματα δεν είναι του επιπέδου της Benelli.\n11. Το γέμισμα του Stoeger είναι εύκολο και ευχάριστο – εδώ ο φτωχός συγγενής παίρνει και με το παραπάνω το αίμα του πίσω, καθώς αυτό αποτελεί σοβαρό πρόβλημα σε κάποιες ακριβές Ιταλίδες! Διαβάστε σχετικά ΕΔΩ…\n12. Το άδειασμα είναι κι αυτό απολαυστικά εύκολο, όπως στις περισσότερες καραμπίνες. Θα έλεγα πως μου έλειψε το «speed loading» της Browning στο γέμισμα, αλλά εδώ μιλάμε για ένα πραγματικά φτηνό όπλο και οι απαιτήσεις πρέπει να είναι μειωμένες.\n13. Δοκιμάσαμε (με τον ιδιοκτήτη) από φυσίγγια χαμηλής πίεσης των 30gr μέχρι δράμια, χωρίς να διαπιστώσουμε καμία δυσλειτουργία ή εμπλοκή. Ό,τι παλιό ή καινούριο φυσίγγι κι αν το ταΐζαμε, τα αποτελέσματα στην πυροδότηση, την απόρριψη κάλυκα και την επαναγέμιση ήταν άψογα.\n14. Τα τέσσερα τσοκ ήταν εσωτερικά και αρκετά κοντά σε μήκος – κρίνοντας από αυτό και μόνο, δεν περιμένω καμία καλή/σοβαρή συγκέντρωση σκαγιών σε μεγάλες αποστάσεις – και γι’ αυτό δεν έγινε σχετική δοκιμή. Για τέτοια χρήση θα προτείναμε ανεπιφύλακτα την αγορά ενός Full έσω – έξω τσοκ με περίπου το διπλάσιο από το εργοστασιακό μήκος.\nΣυμπεράσματα, ή μάλλον γενικές σκέψεις\nΑν είστε λάτρης των όπλων, πηγαίνετε συχνά σκοπευτήριο, χρησιμοποιείτε βαριές γομώσεις και θέλετε ένα όπλο για να τα κάνετε όλα αυτά, κοιτάξτε αλλού – τόσο απλά.\nΑν είστε περιστασιακός κυνηγός, ρίχνετε λίγα φυσίγγια κάθε χρόνο (πχ. στο λαγό) και θέλετε κάτι φτηνό αλλά αξιόλογο (να υπάρχει και για “την κακιά την ώρα”…) τότε η M2000 – με λίγο παζάρι στην τιμή – φαντάζει και είναι μια εξαιρετική αγορά. Αρκεί να γνωρίζουμε ότι ίσως δεν μπορεί να διαχειριστεί μακροπρόθεσμα έναν τεράστιο όγκο φυσιγγίων.\nΟι αριστερόχειρες ας το ξεχάσουν, έχει κι αλλού πορτοκαλιές σε παρόμοια τιμή!\nΓια τους φρονίμους που κοιμούνται λίγο πιο ήσυχα έχοντας και εφεδρικό όπλο στο σπίτι, και ψάχνουν κάτι φτηνό και εύχρηστο, το συστήνουμε ανεπιφύλακτα.\nΓια όσους σκέφτονται να κάνουν σχόλια του τύπου: “Μην το ακουμπάτε, κάντε κανέναν αγιασμό, το όπλο είναι τούρκικο κτλ”, απλά θα ρωτήσουμε πού κατασκευάστηκαν τα περισσότερα όπλα (σπαθιά και μολυβδοβόλα) με τα οποία έγινε η Επανάσταση του ’21…\nΟ… αντικαταστάτης. Η ποιοτικότερη, καλύτερη αλλά και ακριβότερη Μ3000\nΗ Stoeger έπαθε, αλλά έμαθε: Πρόσφατα ήρθε στην ελληνική αγορά το facelift, η Μ3000: Με φλάτζες αλλαγής κλίσης για το κοντάκι, ενισχυμένα εξαρτήματα, επανασχεδιασμένο μηχανισμό, λίγο μεγαλύτερο βάρος και αναμονές για διόπτρα σε κάποιες εκδόσεις, φαντάζει ίσως σαν το ιδανικό όπλο αδρανείας, σε πολύ καλή τιμή! Δεν θα συστήναμε την αγορά της όμως, για κανένα λόγο: Ενδεικτικά είναι λίγο φτηνότερη από 600 ευρώ, δηλαδή πλησιάζει επικίνδυνα την Franchi Affinity, ένα ιταλικό όπλο αδρανείας με 7ετή εγγύηση και τιμή κάτι πάνω από τα 700 ευρώ. Πραγματικά στη συγκεκριμένη περίπτωση θα ήταν βλακώδες να ενισχύσει κάποιος την τουρκική οπλοβιομηχανία… Ας απολαύσουμε το διαφημιστικό φιλμάκι της τουλάχιστον:\nΠαρουσίαση στο νέο Browning A5 – βίντεο Ερωτηματολόγιο Προτιμήσεων στα Λειόκαννα – Αποτελέσματα Beretta Xtrema2 – Βίντεο Beretta A400 Xtreme – βίντεο Browning Maxus – Βίντεο\nPosted in ΟΠΛΑ - ΤΕΣΤ\tTagged Affinity, Beretta, FRANCHI, M2000, M3000, STOEGER, βίντεο, δοκιμή, τεστ\tpermalink\nΙστορικό & Σύντομη δοκιμή: Stoeger M2000 — 2 Σχόλια\ngeorgios chantzis on 29/01/2019 at 19:33 said:\nkalispera sas.thelo na pwtiso sxetika me tin M3K stoeker poia h gnomisas .episis ean gnvrizetai thn V3 ths remington se sxesh me tin braownig MAXUS .pioa kata tin gnomisas einai kalyteri.eyxaristo.\nΡαξής Επιτρόπου MEng on 29/01/2019 at 20:13 said:\nΠαρακαλούμε να αποφύγετε τα greeklish. Τα ματάκια μας!\nΈχουμε εκφράσει τη γνώμη μας για τη Stoeger M3000 – διαβάστε το σχετικό τεστ της M2000 που περιλαμβάνει και το νεότερο μοντέλο…\nΗ Maxus είναι άριστο όπλο, αν και μπορεί να θέλει ελάφρωμα η σκανδάλη σε οπλουργό. H V3 είναι μια επανασχεδιασμένη Benelli Μ4, τουλάχιστον ως προς το μηχανισμό. Και τα 2 είναι καλά όπλα, με διαφορετικά χαρακτηριστικά το καθένα – θα προτιμούσαμε τη Maxus για βαριές γομώσεις και το αντίστροφο!


\tΤι διαφέρει ο φόρος ιδιοκατοίκησης από το τεκμήριο ιδιοκατοίκησης;\n\tΌταν εισπράττω ενοίκια από ακίνητο μπορώ να αφαιρώ δαπάνες που έκανα για το ακίνητο αυτό ;\n\tΗ έκπτωση 5% επί των ενοικίων ισχύει σε όλες τις περιπτώσεις εσόδων από ενοίκια ή υπάρχουν και εξαιρέσεις;\n\tOταν λέμε δαπάνες επισκευής –συντήρησης και ανακαίνισης τι εννοούμε ακριβώς ;\n\tΠότε ο κάτοικος εξωτερικού υποβάλλει φορολογική δήλωση στην Ελλάδα ;\n\tΠότε ο κάτοικος εξωτερικού δεν υποβάλλει φορολογική δήλωση στην Ελλάδα ;\n\tΕάν πληρωθεί φόρος εισοδήματος στην Αλλοδαπή από Έλληνα κάτοικο Ελλάδος συμψηφίζεται στην Ελλάδα;\n\tΣτο προηγούμενο παράδειγμα: Η διμερής σύμβαση αποφυγής διπλής φορολογίας μπορεί να ορίζει μη καταβολή φόρου στο ένα από τα δύο κράτη;\n\tΠοιες είναι οι αντικειμενικές δαπάνες και υπηρεσίες (τεκμήρια διαβίωσης);\n• ιδιοκατοίκηση κυρίας ή δευτερεύουσας κατοικίας\n• μισθωμένη κυρία ή δευτερεύουσα κατοικία\n• επιβατικών Ι.Χ.\n• μισθωμένη κυρία σπουδάζοντος τέκνου\n• κατοικία που έχει παραχωρηθεί από γονέα\n• κατοικία που έχει παραχωρηθεί από τέκνο\n• δαπάνη για ιδιωτικά σχολεία\n• δαπάνη για οικιακή βοηθό\n• δεξαμενές κολύμβησης\n• ελάχιστη αντικειμενική δαπάνη διαβίωσης 3.000€ για άγαμο\n• ελάχιστη αντικειμενική δαπάνη διαβίωσης 5.000€ για έγγαμους\n\tΠοιες είναι οι δαπάνες απόκτησης περιουσιακών στοιχείων;\n• Αγορά επιχειρήσεων\n• Σύσταση επιχειρήσεων\n• Συμμετοχή στην αύξηση κεφαλαίου επιχειρήσεων\n• Δαπάνες για δωρεές και γονικές παροχές άνω των 300€ ετησίως\n• Χορηγίες χρηματικών ποσών άνω των 300€ ετησίως\n• εξόφληση (απόσβεση) δανείων οποιασδήποτε μορφής\n• τόκοι και τόκοι υπερημερίας\n• Αγορά χρεογράφων γενικώς (εισηγμένων ή μη στο χρηματιστήριο)\n\tΑΓΟΡΑ ΠΑΓΙΟΥ ΕΞΟΠΛΙΣΜΟΥ ΑΠΟ ΕΠΑΓΓΕΛΜΑΤΙΕΣ:\n\tΦΥΣΙΚΟ ΠΡΌΣΩΠΟ ΠΟΥ ΕΧΕΙ ΤΗΝ ΦΟΡΟΛΟΓΙ-ΚΗ ΚΑΤΟΙΚΙΑ ΣΤΗΝ ΑΛΛΟΔΑΠΗ ΚΑΙ ΔΕΝ ΑΠΟΚΤΑ ΕΙΣΟΔΗΜΑΤΑ ΣΤΗΝ ΕΛΛΑΔΑ:\n\tΕάν το τεκμαρτό εισόδημα (διαβίωσης και απόκτησης) είναι μεγαλύτερο από το πραγματικό δηλωθέν εισόδημα πώς θα φορολογηθεί η διαφορά που θα προκύψει ;\n\tΜπορεί και πώς να καλυφθεί η διαφορά τεκμηρίου ;\n\tΜε ποιες προϋποθέσεις μπορούμε να χρησιμοποιήσομε το συνάλλαγμα για κάλυψη τεκμηρίων;\n\tΠρέπει το συνάλλαγμα να εισάγεται πριν από την πραγματοποίηση της δαπάνης αγοράς περιουσιακών στοιχείων ;\n\tΤα εισοδήματα που έχουν αποκτηθεί στην αλλοδαπή πότε και πώς αναγνωρίζονται ;\n\tΑγορά περιουσιακού στοιχείου στο εξωτερικό από φυσικό πρόσωπο, φορολογικό κάτοικο Ελλάδος. Τίμημα καταβληθέν στο εξωτερικό.\n\tΠότε δεν απαιτείται η δικαιολόγηση απόκτησης κεφαλαίων από το εξωτερικό\nγ) που είχαν διαμείνει πέντε (5) τουλάχιστον συνεχή χρόνια στην αλλοδαπή και τα επικαλούμενα χρηματικά κεφάλαια από το εξωτερικό προέρχονται από καταθέσεις στο όνομά τους ή στο όνομα του άλλου συζύγου σε τραπεζικό λογαριασμό ανοιγμένο σε χώρα της Ε.Ε./ΕΟΧ ή σε υποκατάστημα Ελληνικής τράπεζας στο εξωτερικό κατά το χρόνο που διέμεναν στην αλλοδαπή ή από καταθέσεις τους μέσα σε 1 χρόνο από τη μετοικεσία τους στην Ελλάδα χωρίς τα χρηματικά κεφάλαια αυτά να έχουν επανεξαχθεί στην αλλοδαπή. Η προϋπόθεση της μη επανεξαγωγής των εισαγόμενων χρηματικών κεφαλαίων από το εξωτερικό δεν απαιτείται για το ποσό εκείνο των εισαγόμενων χρηματικών κεφαλαίων που έχει επανεξαχθεί στην αλλοδαπή για την απόκτηση περιουσιακού στοιχείου από εκείνα που αναφέρονται στο άρθρο 32 εφόσον η δαπάνη για την απόκτηση αυτού του στοιχείου έχει ληφθεί υπόψη κατά την εφαρμογή των άρθρων 32 ή 34(δηλαδή έχει ληφθεί υπόψη προκειμένου να κριθεί εάν θα φορολογηθεί με βάση τη συνολική τεκμαρτή δαπάνη).\n\tΠοιες κύριες απαλλαγές έχουν οι ανάπηροι ;\n• 200€ από τον φόρο\n• Απαλλαγή από τεκμήρια για την αγορά επιβατικού αυτοκινήτου Ι.Χ., ειδικά διασκευασμένου από πρόσωπο με κινητική αναπηρία άνω του 67%.\n• απαλλαγή από την αντικειμενική δαπάνη, η οποία προκύπτει βάσει Ε.Ι.Χ. αναπήρου, το οποίο απαλλάσσεται από τα τέλη κυκλοφορίας\n\tΜε ποιους συντελεστές φορολογούνται οι μισθοί και οι συντάξεις του έτους 2014;\n\tΠώς μειώνεται ο φόρος στις Μισθωτές υπηρεσίες;\n\tΣε πολυκατοικία εκμισθώνεται κοινόχρηστος χώρος. Πώς θα φορολογηθεί το ποσό που θα εισπράξει η συνιδιοκτησία ;\n\tΣε πολυκατοικία εκμισθώθηκαν το 2014 κοινόχρηστοι χώροι. Πώς θα δηλωθεί το εισόδημα αυτό στην εφορία για να φορολογηθεί;\n\tΣε πολυκατοικία οι συνιδιοκτήτες αποφάσισαν το 2014 να εκμεταλλευτούν από κοινού κάποιους κοινόχρηστους χώρους και απέκτησαν εισόδημα από επιχειρηματική δραστηριότητα. Πώς θα δηλώσουν το εισόδημα αυτό στην εφορία για να φορολογηθούν;\n\tΗ αγορά πρώτης κατοικίας είναι τεκμήριο ;\nΝαι .Από την 1/1/2014 η δαπάνη απόκτησης της πρώτης κατοικίας όπως όλες οι δαπάνες απόκτησης περιουσιακών στοιχείων, είναι τεκμήριο\n\tΠως φορολογείται το εισόδημα από ακίνητη περιουσία στα φυσικά και νομικά πρόσωπα από την 1/1/2014 και μετά ;\nΕισόδημα από ακίνητη περιουσία (ευρώ)\tΣυντελεστής (%)\n<12.000\t11% >12.000\t33%\n• Για το εισόδημα σε χρήμα ή σε είδος που προκύπτει από την εκμίσθωση ή την ιδιοχρησιμοποίηση ή τηδωρεάν παραχώρηση χρήσης γης και ακινήτων (άρθρο 39 παρ.1) (πολ.1069/23-3-2015 παρ.5)\n• Το εισόδημα σε είδος ΑΠΟΤΙΜΆΤΑΙ ΣΤΗΝ ΑΓΟΡΑΊΑ ΑΞΙΑ. Το εισόδημα από ιδιοχρησιμοποίηση ή δωρεάν παραχώρηση τεκμαίρεται ότι συνίσταται στο 3% της αντικειμενικής αξίας του ακινήτου. (άρθρο 39 παρ.2) (πολ.1069/23-3-2015 παρ.5) (ΠΡΩΤΗ ΦΟΡΆ ΦΟΡΟΛΟΓΕΊΤΑΙ)\n• Εκπίπτουν οι δαπάνες του άρθρου 39 περ.β και γ\n• έσοδα από ακίνητη περιουσία 30.000€\n• έσοδα από μερίσματα και τόκους καταθέσεων 15.000€\n• και έσοδα πραγματοποιούμενα κατά την\n<50.000\t26% > 50.000\t33%\n\tΔικαιούχος Νομικό Πρόσωπο ΦΟΡΟΛΟΓΙΚΟΣ ΚΑΤΟΙΚΟΣ ΑΛΛΗΣ ΧΩΡΑΣ ΚΑΙ ΥΠΑΡΧΕΙ ΔΣΑΔΦ\n\tΔικαιούχος Νομικό Πρόσωπο ΦΟΡΟΛΟΓΙΚΟΣ ΚΑΤΟΙΚΟΣ ΑΛΛΗΣ ΧΩΡΑΣ ΚΑΙ ΔΕΝ ΥΠΑΡΧΕΙ ΔΣΑΔΦ\n\tΣε περίπτωση απαλλαγής από τα εισοδήματα του ακινήτου\n\tΗ διατροφή θα φορολογηθεί στα εισοδήματα του 2014 ;


ΠΛΑΤΑΝΙΑΣ – ΠΑΝΑΙΤΩΛΙΚΟΣ 0-3: Αγρινιώτικο πάρτι στα Χανιά. | Taklin GR\nΟ Παναιτωλικός με… φόρα από τη νίκη κόντρα στον Παναθηναϊκό, έκανε ό,τι ήθελε στην Κρήτη και διέλυσε με 3-0 τον Πλατανιά. Σπουδαίο παιχνίδι μεσοεπιθετικά από την ομάδα του Χάβου. Με δέκα ολοκλήρωσαν οι γηπεδούχοι.\nΤο παιχνίδι είχε εξαιρετικό ρυθμό στο μεγαλύτερο διάστημα του αγώνα με τον Παναιτωλικό όμως να δείχνει… αποφασισμένος για το τρίποντο. Μόλις στο 12ο λεπτό ο Κοκκαλάς δεν απέκρουσε καλά και ο Ντίας από κοντά έκανε το 1-0 για την ομάδα του Αγρινίου. Οι φιλοξενούμενοι έχασαν δυο ακόμα καλές ευκαιρίες, για να κάνουν το 2-0 στο 43′ με τον Ρόσα.\nΣτο δεύτερο ημίχρονο ο ρυθμός έπεσε λίγο με τα σκληρά μαρκαρίσματα να κάνουν την εμφάνιση τους και να φέρνουν την αποβολή για τον Πλατανιά. Ο Πλιάτσικας με σκληρό τάκλιν είδε δεύτερη κίτρινη στο 63′ και πήρε το δρόμο για τα αποδυτήρια.\nΤο… έργο ολοκλήρωσε στο 79ο λεπτό ξανά ο Ντίας μετά από ωραία ενέργεια του Μαρινάκο και ασίστ του Μάζουρεκ.\nΠΛΑΤΑΝΙΑΣ (Παράσχος): Κοκκαλάς, Βάντερσον, Πριντέτα, Στάθης, Κοροβέσης (Στόιτσεφ 46′), Δημούτσος, Πλιάτσικας, Στανισάβλιεβιτς (Πατράλης 46′), Πριντέτα, Ντεβέσα (Κρος 67′), Μπούντνικ.\nΠΑΝΑΙΤΩΛΙΚΟΣ (Χάβος): Κυριακίδης, Μαρινάκης, Μόρας, Μιχάι, Ρότσα (Τσοκάνης 52′), Μπεχαράνο (Μπράβο 67′), Πάουλο, Κλέσιο, Μάζουρεκ, Ρόσα (Λόπες 59′), Ντίας.\nΣκόρερ: 0-1 (Ντίας 12′), 0-2 (Ρότσα 43′), 0-3 (Ντίας 79′).\nΠροηγούμενο άρθροΝΕΟΣ ΑΡΙΣ – ΑΤΡΟΜΗΤΟΣ ΠΛΑΤΥ 0-1: Στο 99΄ το χρυσό γκολ ο Λυμπερόπουλος(ΦΩΤΟ)\nΕπόμενο άρθροΠΑΝΑΘΗΝΑΪΚΟΣ – ΠΑΣ ΓΙΑΝΝΙΝΑ 2-0: Με μαχητική ψυχή οι Πράσινοι\nΑστέρας Βλαχιώτη: Πήρε Μινέα\nΒΟΛΕΙ ΛΥΚΕΙΩΝ: Κέρδισε την ένσταση και παίζει τελικό αύριο το 1ο...


Τα Ανήλια: 03/16/14\nΗ γαλαξιακή μας «γειτονιά»\nΟ γαλαξίας στον οποίο ανήκει το ηλιακό μας σύστημα, ο επονομαζόμενος και Milky Way, βρίσκεται στο μέσο ενός δακτυλίου δώδεκα τεραστίων γαλαξιών, που έλαβε το όνομα «Συμβούλιο Γιγάντων» από τους αστρονόμους.\nΟ Milky Way αποτελείται από 300 δισεκατομμύρια άστρα μεταξύ των οποίων και ο δικός μας, ζωοδότης Ήλιος και υπολογίζεται ότι έχει διάμετρο 100.000 ετών φωτός.\nΑναρτήθηκε από Τα Ανήλια στις 3/16/2014 10:47:00 μ.μ. 0 σχόλια\nΚριμαία: Το 93% υπέρ της ένωσης με τη Ρωσία\nΈκλεισαν οι κάλπες στην χερσόνησο της Κριμαίας. Τα ρωσικά μέσα ενημέρωσης μεταδίδουν ότι τα πρώτα exit polls δείχνουν πως το 93% των ψηφοφόρων ψήφισε υπέρ της ένωσης της χερσονήσου με τη Ρωσία.\nΠαράλληλα, εξελίσσεται και ένα διπλωματικό θρίλερ ανάμεσα στη Ρωσία και τις δυνάμεις της Δύσης.\nΟ Βλαντιμίρ Πούτιν είχε τηλεφωνική επικοινωνία με την Γερμανίδα καγκελάριο Άνγκελα Μέρκελ, στην οποία ξεκαθάρισε ότι το δημοψήφισμα συνάδει με το Διεθνές Δίκαιο.\nΑναρτήθηκε από Τα Ανήλια στις 3/16/2014 10:03:00 μ.μ. 0 σχόλια\nΕτικέτες Κόσμος, Ουκρανία, Πολιτική, Ρωσία\nΠέθανε ο ναύτης του πιο διάσημου φιλιού όλων των εποχών\nΓια πολλά χρόνια κανείς δεν γνώριζε με σιγουριά την ταυτότητα του ζευγαριού.\nΑναρτήθηκε από Τα Ανήλια στις 3/16/2014 09:53:00 μ.μ. 0 σχόλια\nΕτικέτες ΗΠΑ, Κόσμος, Φωτογραφία\nΔελτίο Τύπου της υποψήφιας Δημάρχου Χαϊδαρίου Ελένης Καμπόλη\nΑναρτήθηκε από Τα Ανήλια στις 3/16/2014 09:48:00 μ.μ. 0 σχόλια\nΕτικέτες Δήμος Χαϊδαρίου, Πολιτική, Τοπική Αυτοδιοίκηση\nΑπεβίωσε ο αποκλειστικός κληρονόμος του Νίκου Καζαντζάκη, Πάτροκλος Σταύρου\nΑπεβίωσε στην Αθήνα, σε ηλικία 81 ετών, ο πρώην υφυπουργός παρά τω Προέδρω Πάτροκλος Σταύρου.\nΣυγγραφέας, εκδότης, ερευνητής, ιστορικός και αρθρογράφος, ο Πάτροκλος Σταύρου υπήρξε στενός συνεργάτης του αρχιεπισκόπου Μακαρίου και είχε εργαστεί στο πλευρό τεσσάρων προέδρων επί τριάντα χρόνια, περίπτωση μοναδική στα χρονικά της Κυπριακής Δημοκρατίας. Η Φιλοσοφική Σχολή Αθηνών τον αναγόρευσε επίτιμο διδάκτορα.\nΑναρτήθηκε από Τα Ανήλια στις 3/16/2014 09:40:00 μ.μ. 0 σχόλια\nΕτικέτες Διάφορα, Κύπρος, Πολιτισμός\nΠέθανε ο ναύτης του πιο διάσημου φιλιού όλων των ε...\nΔελτίο Τύπου της υποψήφιας Δημάρχου Χαϊδαρίου Ελέν...\nΑπεβίωσε ο αποκλειστικός κληρονόμος του Νίκου Καζα...


«Σαν παλιό σινεμά»...Ένα νοσταλγικό, μουσικό ταξίδι - Παραπολιτικά Αργολίδα\nΣτην κατάμεστη Αίθουσα Τέχνης και Πολιτισμού «Μέγας Αλέξανδρος» στο ΄Αργος ο Σύλλογος Καρκινοπαθών & Φίλων Ν. Αργολίδας (ΣΥ.ΚΑ.ΦΙ.ΑΡ.) “Η ΑΛΛΗΛΕΓΓΥΗ” και η ΚΕΔΑΜ Δήμου Αργους Μυκηνών παρουσίασαν την μουσική εκδήλωση «Σαν παλιό σινεμά».\nΤαξιδέψαμε μουσικά σε 16 χρόνια ελληνικού κινηματογράφου, απολαμβάνοντας 37 μεγάλα κινηματογραφικά τραγούδια της χρονικής περιόδου 1955-1971.\nΤην εκδήλωση τίμησαν με την παρουσία τους ο Αντιδήμαρχος Δήμου Αργους-Μυκηνών κ. Ανδρέας Σαρρής, ο Πρόεδρος του Δημοτικού Συμβουλίου κ. Μπέγκος, ο Πρόεδρος της ΔΕΥΑΑΡΜ κ. Σκούφης και πλήθος κόσμου.\nΝα ευχαριστήσουμε θερμά τον Γιάννη Νανόπουλο που είχε την επιμέλεια παρουσίασης και κειμένων, την μικρή Θεώνη Διαμαντοπούλου για την όμορφη ανάγνωσή της και τους Ανδρέα Μπογά, Χριστόφορο Παπασαχόπουλο, Αντώνη Μπίρη.\nTags: «Σαν παλιό σινεμά», Αίθουσα Τέχνης και Πολιτισμού «Μέγας Αλέξανδρος», ΚΕΔΑΜ Δήμου Αργους Μυκηνών, Σύλλογος Καρκινοπαθών & Φίλων Ν. Αργολίδας (ΣΥ.ΚΑ.ΦΙ.ΑΡ.) “Η ΑΛΛΗΛΕΓΓΥΗ”\nΔημήτρης Κωστούρος: Υπάρχουν άνθρωποι που θέλουν να πάει τ’ «Ανάπλι πίσω ολοταχώς»!\nΑκόμα 20 περιπολικά και άλλου τύπου οχήματα παρέδωσε σήμερα ο περιφερειάρχης Πελοποννήσου Παναγιώτης Νίκας στον Γενικό Αστυνομικό Διευθυντή της Περιφέρειας ταξίαρχο Παναγιώτη Πούπουζα. Τα εν λόγω οχήματα, αποτελούν μέρους των συνολικά 75 οχημάτων στην προμήθεια των οποίων προέβη η Περιφέρεια Πελοποννήσου για να καλύψει τις ανάγκες της Ελληνικής Αστυνομίας στις 5 Περιφερειακές Ενότητες. [hfe_template id=’397365′] […]\nΜόνο δραστικές δεν πρόκειται να είναι οι αλλαγές που ευαγγελιζόταν ο ΣΥΡΙΖΑ και το υπουργείο Παιδείας στις Πανελλαδικές Εξετάσεις. Όπως όλα δείχνουν, το νομοσχέδιο έχει «στρογγυλευθεί» κατά το δυνατόν, ώστε αν τελικά έρθει προς ψήφιση εν μέσω προεκλογικής περιόδου, να μην προκαλέσει κατά το δυνατόν καθόλου. Έτσι, σύμφωνα με πληροφορίες της «Καθημερινής», ο βαθμός του […]


Βέλικο Μιτσούνοβιτς - Βικιπαίδεια\n2 Αυγούστου 1982\nΟ Βέλικο Μιτσούνοβιτς (σερβικά : Вељко Мићуновић) (Βελέστοβο Βασίλειο του Μαυροβουνίου 16 Ιανουαρίου 1916 - Βελιγράδι Γιουγκοσλαβία 2 Αυγούστου 1982), ήταν Μαυροβούνιος πολιτικός και διπλωμάτης του Βασιλείου του Μαυροβουνίου και της Γιουγκοσλαβίας.\nΤελείωσε το γυμνάσιο στην Τσετίνιε και σπούδασε νομική στο Βελιγράδι. Από το 1931 εντάχτηκε στο κομμουνιστικό κόμμα Γιουγκοσλαβίας. Κατά την κατοχή της Γιουγκοσλαβίας στον Β΄ παγκόσμιο πόλεμο πολέμησε στις τάξεις τον Παρτιζάνων. Μετά την απελευθέρωση διετέλεσε υπουργός εξωτερικών της Λαϊκής δημοκρατίας του Μαυροβουνίου, υπουργός εξωτερικών της Γιουγκοσλαβίας και πρέσβης στην Σοβιετική ένωση και τις Ηνωμένες Πολιτείες.\nЕнциклопедија Југославије (књига четврта). „Југословенски лексикографски завод“, Загреб 1960. година\nΣτο λήμμα αυτό έχει ενσωματωθεί κείμενο από το λήμμα Вељко Мићуновић της Σερβικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\n↑ 1,0 1,1 1,2 (Γερμανικά) Munzinger-Archiv. 00000013239. Ανακτήθηκε στις 9 Οκτωβρίου 2017.\n↑ 2,0 2,1 Εθνική Βιβλιοθήκη της Γαλλίας: (Γαλλικά) BnF authorities. 126256880.\nΑνακτήθηκε από "https://el.wikipedia.org/w/index.php?title=Βέλικο_Μιτσούνοβιτς&oldid=8327554"\nΤελευταία τροποποίηση 12:30, 2 Ιουλίου 2020.


Εκκλησία Παναγίας Αγίας Νάπας: Τα Χριστούγεννα του παπα-Τύχωνα\nΤα Χριστούγεννα του παπα-Τύχωνα\nΜυστήριες οι μέρες των Χριστουγέννων. Παράξενες. Και απογοητευτικές. Περιμένουμε να μας γεμίσουν χαρά. Και τελικά αποδείχνεται πώς περιμένουνε κι αυτές το ίδιο από μας. Τις γεμίζουμε δώρα και χριστουγεννιάτικα στολίδια. Εξωτικές συνταγές και ακριβές σαμπάνιες. Κι αυτές, αχάριστες, μας προσπερνούν και δίνουν τα δώρα τους σε τύπους άσχετους και μέρη απίθανα. Όπως καληώρα στο κελλί του Παπα-Τύχωνα.\n«Κάθε Χριστούγεννα ο Γέροντας θα οικονομούσε μια ρέγκα, για να πέραση όλες τις χαρμόσυνες ήμερες του Δωδεκαημέρου με κατάλυση ιχθύος. Την δε ραχοκοκκαλιά της ρέγκας δεν την πετούσε, αλλά την κρεμούσε με μια κλωστή και, όποτε ήταν καμιά Δεσποτική ή Θεομητορική εορτή και είχε κατάλυση ιχθύος, έβραζε λίγο νερό σ' ένα κονσερβοκούτι, βουτούσε την ραχοκοκκαλιά δυό-τρεις φορές στο νερό, για να πάρη λίγη μυρωδιά, και μετά έριχνε λίγο ρύζι. Έτσι έκανε κατάλυση και κατηγορούσε και τον εαυτό του ότι τρώει και ψαρόσουπες στην έρημο! Την ραχοκοκκαλιά αυτή την κρεμούσε πάλι στο καρφί και για άλλη κατάλυση, μέχρι πού άσπριζε πια καί τότε την πετούσε»\n(Μοναχού Παϊσίου Άγιορείτου, Άγιορεϊται Πατέρες και Αγιορείτικα, έκδ. Ιερού Ησυχαστηρίου Ευαγγελιστής Ιωάννης 6 Θεολόγος, Σουρωτή Θεσσαλονίκης, σ. 22).\nΑναδημοσίευση από: Τίς Θεός Μέγας ως ο Θεός ημών!\nΑναρτήθηκε από Εκκλησία Παναγίας Αγίας Νάπας στις Δευτέρα, Δεκεμβρίου 21, 2015 Ετικέτες ΓΕΡΟΝΤΕΣ, ΧΡΙΣΤΟΣ\nΑγρυπνία, Σάββατο 26 Δεκεμβρίου 2015\nΓέροντας Παΐσιος: «Γιὰ νὰ ζήσουμε τὰ θεία γεγονότα...\nΣυμπληρωματικές ακολουθίες Δεκεμβρίου 2015\nΣυγκλονιστική ιστορία: «Το σύνδρομο Down του παιδι...\nΤο τραπέζι - Διδακτική ιστορία\nΧριστουγεννιάτικο Απόγευμα, Σάββατο 12 Δεκεμβρίου ...\nΚυριακάτικη Θεία Λειτουργία (Σάββατο βράδυ προς Κυ...\nΑγρυπνία λόγω της εορτής του Αγίου Σπυρίδωνα, 11 Δ...\nΖεστή σοκολάτα - Διδακτική ιστορία\nΠανήγυρις Εξωκλησιού Αγίας Άννης, 8-9 Δεκεμβρίου 2...\nΕιρήνη και χαρά εν Πνεύματι Αγίω\nΠεζοπορία, 6 Δεκεμβρίου, Κατηχητική Οικογένεια Παν...